text:
Showing 1–12 of 151 results
Anansi’s Defiant Webs$ 20,38 O.B Excl.
Fls 37.09
Contact, Continuity, Convergence, and Complexity in the Languages, Literatures, and Cultures of the Greater Caribbean
Edited by Nicholas Faraclas, Ronald Severing, Christa Weijer, Elisabeth Echteld, Marsha Hinds- Layne
This book, Anansi’s Defiant Webs: Contact, Continuity, Convergence, and Complexity in the languages, Literatures, an Cultures of the Greater Caribbean is a collection of articles that present a critical perspective on the languages, literatures, and cultures of the Greater Caribbean and the Caribbean diaspora. The volume incorporates invited papers as well as presentations made to the 13th annual Eastern Caribbean Islands Cultures Conference (aka the ‘Islands in Between’ Conference) which was held at the Turkeyen Campus of the University of Guyana from 4 to 6 November 2011. The contributing authors include a wide range of voices old and new from the Caribbean and beyond.
Awe no ta mi dia!$ 0,00 O.B Excl.
Fls 0.00
Derrick D. Barnes
Mi kèts ta tur na lodo.
Mi baiskel su tayer ta flèt!
Awaseru a bati mi, daña mi pèchi, nada prèt.
Kiko mas por bai robes awe?
Banko di Palabra
Fls 53.00
Thelma Anthonia
Hulandes – Papiamentu
Thelma Anthonia a traha komo kolaboradó lingwístiko na e instituto di idioma di gobièrnu di Kòrsou, Fundashon pa Planifikashon di Idioma, FPI. Den su trabou di tur dia na dicho instituto el a fungi partikularmente komo traduktor, korektor i konstruktor di èksamen na Papiamentu. Tambe el a aportá komo konsehero lingwístiko i ko-outor na diferente método pa siña papiamentu i na vários otro publikashon. Thelma Anthonia tabata miembro di komishon Standarisashon di Papiamentu.
E buki Banko di palabra básikamente ta un lista di palabra na hulandes ku tradukshon na papiamentu. E ta sirbi komo un vokabulario traduktivo pa uza banda di otro dikshonario eksistente na papiamentu. E selekshon di dato léksiko den e buki akí ta basá riba palabra i frase kompilá for di práktika diario di tradukshon i di trabounan konsultivo na Fundashon pa Planifikashon di Idioma. E buki ta kontené mas òf ménos 15.500 entrada na hulandes ku nan tradukshon na Papiamentu. Tras di tur entrada a menshoná e klase di palabra i den kaso sustantivo, kua ta e artíkulo definí na hulandes. Tin un kantidat di 110 proverbio, 420 ekspreshon, un kantidat di frase i parti di frase. E buki akí ta rekomendabel pa traduktor, intérprete, trahadó den medionan di komunikashon sosial i pa otro profeshonal.
Beibi su promé buki Bestia$ 6,87 O.B Excl.
Fls 12.50
12-18 luna
Pa beibi, peuter i kleuter ta importante pa na sierto momentu nan siña palabra nobo. E seri E promé Stapnan ta kuadra ku e desaroyo natural akí. Kada buki den e seri ta riku na imágen saká di e mundu di bo yu. Mucha ta loko ku e buki nan akí pasobra nan por deskubrí asina tantu den nan.
Kon bo por yuda bo beibi òf kleuter mas mihó ?
– Bòltu blachi di e buki huntu ku bo yu. Bo por pidi bo yu mustra un sierto bestia òf bo mes ta mustra un i pidi bo yu pa menta e nòmber.
– Abou na kada página tin ehèmpel di pregunta ku bo por hasi bo yu. Na kuminsamentu lo bo tin ku yuda, pero mashá lihé bo yu mes lo por kontestá. Asina for di chikitu bo yu ta siña pensa e mes.
Beibi su promé buki Palabra$ 6,87 O.B Excl.
Fls 12.50
12-18 luna
Pa beibi, peuter i kleuter ta importante pa na sierto momentu nan siña palabra nobo. E seri E promé Stapnan ta kuadra ku e desaroyo natural akí. Kada buki den e seri ta riku na imágen saká di e mundu di bo yu. Mucha ta loko ku e buki nan akí pasobra nan por deskubrí asina tantu den nan.
Kon bo por yuda bo beibi òf kleuter mas mihó ?
– Bòltu blachi di e buki huntu ku bo yu. Bo por pidi bo yu mustra un sierto bestia òf bo mes ta mustra un i pidi bo yu pa menta e nòmber.
– Abou na kada página tin ehèmpel di pregunta ku bo por hasi bo yu. Na kuminsamentu lo bo tin ku yuda, pero mashá lihé bo yu mes lo por kontestá. Asina for di chikitu bo yu ta siña pensa e mes.
Bibliography of the Papiamento Language$ 0,00 O.B Excl.
Fls 0.00
This bibliography, the Bibliography of the Papiamento Language, contains descriptions of publications on Papiamento.
Bich’i Kandela i Bèshi Mora
Fls 5.30
Un kuenta di tribu pemon
Riba un biahe largu un bich’i kandela ta topa un mata di bèshi mora ku ta trat’é ku mashá kariño i pidié pa kasa kuné. Pero e bich’i kandela no ke tende nada di kasamentu ku un mata asina bieu i korkobá. Despues di poko tempu e bich’i kandela ta bolbe topa ku e bèshi. Esaki a kambia bira un mata mashá bunita i e bich’i kandela ta sinti duele ku e no a kasa kuné.
Bos di buriku
Fls 7.50
Philip A. Rademaker
Philip Rademaker (1944) su promé tomo di poesia Bos di buriku a resultá un éksito. E eskritor ta konosí tambe komo aktor, deklamadó i pintor.
‘Mi ta kere den forsa di palabra. P’esei mes mi ke limitá nan uzo. Ingrediente stèrki ta uza tikitiki p’e kuminda no sali manera e famoso sòpi di Tia Meri. Pero hende ku mi ta apresiá i tin rèspèt pa nan opinion riba tereno literario a konvensé mi ku mi tin ku publiká. Ma … mi mente blo sunú bo dilanti? Ta pasobra ku su yamamentu den Kantika pa bientu Pierre Lauffer a pui mi konsenshi, m’a habri e yalusí akí pa bo lur paden.’
Bula basora$ 0,00 O.B Excl.
Fls 0.00
Erin su ruman muhé grandi ta bai kasa.
Erin lo logra haña un regalo spesial p’e?
Lesa tokante e ambiente di preparashon pa e kasamentu i siña di un tradishon spesial.
Caimin su sekreto$ 0,00 O.B Excl.
Fls 0.00
Diana Lebacs
E sustu ku tabata kima den su pechu tabata mes kayente ku e solo ku Caimin tabata para kushi den dje na port’i skol di De Tamarijn. E tabata soda pipita pa pipita. E tabata warda riba e deskonosí…
Caimin tin hamber! Mare su wela tabatin sèn pa kushiná kuminda kayente tur dia…
Nunka e no a kere ku lo el a sinti asina tantu falta di su mayornan. Nan a bai Hulanda pa buska un bida, pero nan no tabatin fin di manda pasashi p’e ku su ruman hòmber. Kon Caimin por yega na plaka?
E ora ei Caimin ta dal den Wòti. Wòti si sa kon.
E ta ofresé Caimin un djòp. Un djòp yen di aventura.
I masha peligroso tambe.
Of ta komprondé Caimin a komprondé Wòti robes?
Caquetío Indians on Curaçao during colonial times and Caquetío words in the Papiamentu language$ 27,37 O.B Excl.
Fls 49.81
Some names of Animals and Plants in Ppiamentu
Gerard van Buurt


c: text/html

text:
WILLEMSTAD — Liga MCB Promé i Segundo Divishon ta kontinuá den gran forma. Manera tur siman MCB i FFK ta invitá hinter pueblo di Kòrsou pa asistí na e partidónan aki i pasa un ratu ameno den kompania di bo famia i alabes disfrutá di bo deporte preferí, e deporte rei futbòl. Liga MCB Promé Divishon ta kosta solamente fl.6,- general miéntras ku mucha te ku 12 aña i 60+ ta kosta fl.2.50. Liga MCB Segundo Divishon ta grátis.
Tene na kuenta ku te ku fin di mei tur wega di Liga MCB Promé Divishon lo ta na Stadion Antoine Maduro (SUBT) debí ku SDK lo ta será pa motibu di konstrukshon di e tereno.
Weganan pa wikènt binidero i weganan pa próksimo siman di Liga MCB Promé i Segundo Divishon.
Wega nan pa wikènt i próksimo siman, Liga MCB Promé Divishon:
Tur e partidonan aki ta tuma lugá na Stadion Antoine Maduro (SUBT)
Weganan pa próksimo siman, Liga MCB Segundo Divishon:
Tur e partidonan aki ta tuma lugá na FFK

robotstxt: allowed

filter: keep


text:
WILLEMSTAD — Kampionato Hubenil ta kontinuá na diferente tereno rònt Kòrsou. Sigiuentemente bo por haña resultadonan di wikènt anterior i skema pa wikènt binidero.
Manera tur siman MCB i FFK ta invitá hinter pueblo di Kòrsou pa asistí na e partidó aki i pasa un ratu ameno den kompania di bo famia i alabes disfrutá di e tremendo partidonan di futbòl aki. Bin sostené i apoyá e futuro nan di mañan.
Resultadonan Kategoria U-9 te ku U-15:
Kategoria U-17 ku U-20:
Skema Kategoria U-9 te ku U-15:
Kategoria U-17 ku U-20:


text:
WILLEMSTAD – Minister di Finansa resientemente a sinta na mesa ku sra. Cramm ku ta e direktora di Stichting Belangenbehartiging Gedupeerden Online Kansspelen (SBGOK) i sr. Bijkerk ku ta abogado. E fundashon ta para pa e derechinan di e personanan ku di un òf otro manera a keda perhudiká dor di hunga wega di plaka online na Kòrsou.
Manera ta konosí, minister Silvania ta trahando riba modernisashon di e Landsverordening op de Kansspelen (LOK). Durante e trayekto akí ministerio di Finansa ta traha di aserka ku diferente stakeholder den e sektor. SBGOK sigur por duna informashon balioso, kaminda ta nesesario, mirando ku nan perspektiva ta di e hungadó.
Despues di a sera konosí, a elaborá riba e responsabilidatnan di e sektor di online gaming ora pa loke ta trata kumplimentu (compliance), responsabilidat i tambe supervishon. Un punto importante ku SGBOK a trese dilanti ta e pago na e hungadónan. Ta sosodé ainda ku personanan no ta risibí nan sen ora nan hunga wega di plaka online. Esaki sigur ta un punto di atenshon pa minister Silvania tene na kuenta.
Den futuro minister, meskos ku e ta hasi ku tur otro partido, lo sinta na mesa ku SGBOK pa asina por haña mas informashon tokante e siguridat di e hungadó den e sektor di online gaming.


text:
Diaranson anochi na e crusada di Prof Lorentzstraat y Weststraat un accidente fuerte a keda registra unda un señora den un toyota yaris a subi crusada y net memento cu un scrambler cora cu blanco ta bahando for di Prof Lorentzstraat dal basta duro den banda drechi di e auto.
E homber riba e brommer a bula y cay riba caminda fracturando brasa y pia. E homber tabatin heridanan na curpa. Polisnan a yega di biaha pa cera caminda, y ambulance a presenta unda paramedico a brinda asistencia medico y a transporta e victima pa hospital.


text:
-
Contact
- lionel_326@hotmail.com
E seleber multilingual!
Bo tabata sa ku seleber di un persona ku por papia mas ku un idioma ta diferente na seleber di un persona ku ta papia solamente un idioma?
Pa un tempu kaba mi ta bezig ta studia sikologia i un tiki neurobiologia. Neurobiologia no dje tantu ei, paso e ta forsa mi chip. Pero e ta bon pa bo tin sierto konosementu di dje pa bo por komprondé kon e mente di hende ta funshoná, i sikologia ta básikamente e estudio di mente di hende, den sentido di ki impakto e funshonamentu di mente lo tin riba komportashon di hende.
Manera tur hende sa, na Kòrsou mayoria hende ku sierto edukashon ta papia 4 idioma. Un persona ku ta papia 1 idioma so ta monolingual. Un persona ku ta papia 2 idioma ta bilingual. Un persona ku ta papia 3 idioma ta trilingual. Mi ta maginámi e ora ei ku un persona ku ta papia 4 idioma e ora ei ta quadrilingual. (Mi no sa, ta te trilingual mi konose). Pero un terminologia mió pa esei ta multilingual òf poliglòt.
Pero ki bentaha òf desbentaha un hende ku ta papia mas ku un idioma tin? Su mente ta meskos òf diferente for di un otro persona monolingual?
Wèl, desbentaha no tin niun. Ta bentaha so tin. Estudionan di neurobiologia ta indiká ku personanan multilingual partikularmente for di un edat hopi yòn, no solamente ta desaroyá abilidatnan pa konsentrá mihó, pero tambe ta protehé e mente di malesanan ku ta trese peliger pa e áreanan kognitivo di e seleber manera Alzheimer.
Bilingualismo a bira hopi popular na Merka, ku alrededor di 21% di Merikanonan ku por papia un idioma estranhero banda di nan ingles. Pero esei ta nifiká ku 79% ta papia ingles so.
Segun estudionan, seleber di un persona monolingual, ta diferente for di seleber di un persona multilingual. Esmas, si bo multilingual, esta bo por komuniká den 2 idioma òf mas, ta hopi mas fásil pa bo siña un di 3 òf 4 idioma. Siendo ku pa e persona monolingual, e ta hopi mas difísil pa e siña un di 2 idioma.
Kiko diferente tin den e seleber?
Pa mi splika e parti aki, mi tin ku kuminsá na splika esaki. Seleber di hende ta konsistí di sierto partinan ku ta kolo shinishi i sierto partinan ku ta kolo blanku. Tur loke ta shinishi ta sélula di nervio (nerve cells). Anto tur loke ta blanku ta faiber di nervio( nerve fibers ). E funshon di kada un, frankamente mi no sa. Tur loke mi por bisabo ta ku nan tin un funshon di hiba trese. Meskos ku hende ku gusta redu ta hiba trese informashon. Awèl e sélula ku e faibernan ta hasi meskos. Kua ta kua si mi no sa, anto e no ta importante aworakí tampoko. En todo kaso den bo seleber, e sélula ku e faiber nan ta tur bruá den otro. Pero bo por tin un parti ku ta konsistí pa grandi parti di un di nan so, kual ta pone ku e parti ei ta sea mustra shinishi òf blanku. Awèl un di e partinan ku ta mustra shinishi ei nan ta yama “grey matter”.
Awor mi ta suponé ku bo sa si ku seleber di hende ta parti nèt den 2. Nan ta yama e 2 partinan ei 2 hemisferio. Bo hemisferio robes ta kontrolá e parti drechi di bo kurpa, i bo hemisferio drechi ta kontrolá bo parti robes di bo kurpa. Pues un hende ku ta skibi ku man drechi por ehèmpel, su eskritura di man ta wòrdu kontrolá dor di su hemisferio robes i por lo general esei ta nifika su seleber robes t’esun dominante.
Mi tabata tin ku splikabo tur e kos ei djis pa mi yega na e siguiente punto:
Sientífikonan den neurobiologia a diagnostiká ku den seleber di un adulto multilingual, su partinan ku yama “grey matter” den su hemisferio robes (kual ta kontrolá idioma i komunikashon) ta mas denso (mas yen), ku un persona monolingual. E densidat ta subi, si e persona a siña un di 2 idioma promé ku el a hasi 5 aña. Pues esaki ta un prueba ku multilingualismo ta kambia struktura di seleber di hende i mas yòn bo siña un di 2 idioma mas benefisio esaki tin p’abo.
Kontrali na kerensha di sierto hendenan, bo no ta konfundí un mucha dor di papia 2 òf mas idioma kuné. Mas yòn e ta, mas lihé e ta kapta esakinan. Tene kuenta si ku no ta masha sabi pa siña un hende un materia den un idioma ku e no ta komprondé, paso e no tin masha sentido. Si bo ke siña un idioma èkstra, bo tin ku siñ’é for di bo idioma òf en todo kaso for di un idioma ku bo ta komprondé pa esun nobo. No brua e kosnan den otro. Esaki tur eksperto lingwista por bisabo di dje.
Na kas bo por papia mas ku un idioma ku un mucha trankil pa fortalesé e idioma aki den dje. Esaki no ta brua e mucha, paso nan mente ta uza señalnan rítmiko pa diferensia e idiomanan fo’i otro. Mas yòn e mucha ta mas mihó si bo eksponé na mas ku un idioma.
-LS-
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
KRALENDIJK- Boneiru ta bai haña un bario nobo riba kaminda di bai Sorobon. E bario nobo ta bai haña nomber Suikerpalm. E ta bin banda di e bario ku ta konosí kaba komo Sabal Palm.
Mientrastantu Kadaster a kuminsá ku e midimentu nesesario pa por kuminsa bende tereno i kuminsá konstrukshon. Te asina leu sinembargo tin poko informashon tokante e bario nobo. No ta konosí kuantu kas lo bai konstruí, ni ki tipo di vivienda.
Bonaire.nu a purba tuma kontako ku director di departamentu di R&O, pero no a logra drenta den kontakto kuné pa mas informashond i parti di Gobièrnu di Boneiru.
Skarsedat
Echo si ta ku tin un skarsedat enorme na Boneiru pa loke ta trata di kas, pa sea kumpra òf hür. Mester bisa tambe ku a preis pa hür kas dentro di poko a subi drástikamente. Mas i mas ta mira apartement di 1 kamber ku ta ofresiendo riba internèt pa preisnan di 800 dòler bai ariba.
Pa un kas di 2 òf 3 kamber, no mueblá, ta pidiendo preisnan di 1200 pa 1400 dòler.
Fundashon Cas Boneriano ta ehekutando su plan di konstrukshon di 500 viviendo sosial, pero e konstrukshon no ta bai mesun lihé ku kresementu di poblashon. Banda di esaki, ya pa hopi aña tin lista di espera di hende ku ta buskando un kas (pagabel) pa biba den dje.


text:
For di 2012 Boneiru ta un munisipio spesial di Hulanda, konosí tambe komo ‘Entidat Públiko’. Boneiru ta situá den e parti sùit di Laman Karibense, dilanti di kosta di Venezuela, i ta pertenesé na e islanan ABC di Antianan Menor.
Boneiru tin algun haf di laman, di kua esun di Playa ta esun mas importante. Den e di dos mitar di siglo 20 a renobá e dos wafnan pa mara barku den haf di Playa, di manera ku banda di barku di karga i barku di kònteiner, barkunan krusero grandi tambe por mara fásilmente. Resientemente a renobá Waf Nelson Petrus ‘Nello’ Craane (waf di sùit). E otro hafnan ta pertenesé na e empresanan BOPEC, WEB/CUROIL, Oil Trading Bonaire (OTB) i Cargill. Banda di esei Boneiru ta disponé di un aeropuerto internashonal ku e nòmber Flamingo Airport. Kòrsou, Aruba, Amsterdam, New York, Miami, Atlanta i Houston ta e destinashonnan mas importante ku por alkansá direktamente for di Boneiru.
Konforme e konteo di aña 2019 Boneiru tin 20.104 habitante. Na aña 2001 86% di nos poblashon tabatin nashonalidat hulandes, pero solamente 52% tabata nasé na Boneiru mes. Banda di hopi hende for di e otro islanan Kòrsou i Aruba, for di Hulanda i e paisnan besiña Venezuela i Colombia, tin hopi hende for di República Dominicana ta biba na Boneiru. E idioma ofisial ta hulandes. Papiamentu i ingles tambe ta rekonosé komo idioma ofisial den tráfiko hurídiko i gubernamental, den enseñansa, den bida sosial-ekonómiko i den hurisdikshon. 64% di nos poblashon ta papia papiamentu na kas.
E sektornan ekonómiko mas importante ta turismo, agrikultura (inkluyendo produkshon di salu) i e sektor di servisio. Boneiru ta konosí komo un di e parkenan di naturalesa bou di laman mas bunita na mundu i pa e motibu ei nos isla ta hopi popular serka sambuyadónan rekreativo. Banda di esei e sektor di restorant i hotèl ta un sektor importante na Boneiru. Na e parti nort di Boneiru nos ta haña ‘Parke Nashonal Washington Slagbaai’ i produkshon di salu natural ta kubri e parti sùit di nos isla. Na aña 2019 157.800 hende a bishitá nos isla; di esakinan 39% tabata prosedente di Hulanda. E kantidat di bishitante ku a bini ku barku krusero tabata 458.000 na aña 2019. Agrikultura ta tuma lugá na e tereno di LVV (Agrikultura, Krio di Bestia i Peska). Nos gobièrnu lokal ta manehá e tereno aki. Mas aleu gobièrnu, konstrukshon i kuido ta dunadónan di trabou importante na Boneiru.
Hasi negoshi na Boneiru ta ofresé sufisiente oportunidat i desafio pa empresarionan nobo. Den e diferente sektornan tin nesesidat pa ideanan inovativo i ta surgi vários oportunidat, tantu riba eskala mas grandi komo riba e merkadonan spesialisá. Sostenibilidat ta un palabra ku ta mará inseparabelmente ku Boneiru. Gustosamente Boneiru ke desaroyá su mes komo ‘Blue Destination’. Esaki ta enserá ku preferibelmente produktonan òf servisionan tin un enraisamentu fuerte ku Boneiru, ku bentahanan ta yega na poblashon lokal tambe i ku e produktonan òf servisionan preferibelmente mester ta sirkulario. Pa mas informashon tokante Blue Destinastion nos ta referí bo na www.bluedestination.com.


text:
DEAN GORRÉ TA TECHNICAL AND DEVELOPMENT MANAGER NOBO DI FFK!
Resientemente FFK a publiká un vakatura pa e puesto di Technical and Development Manager. Despues di vários entrevista ku kandidatonan ku hopi potensial e eskoho a kai riba Sr. Dean Gorré pa ta Technical and Development Manager nobo di FFK.
Sr. Dean Gorré no ta un deskonosí den mundu di futbòl mirando e trayektoria largu ku e tin komo hungadó profeshonal ku a militá den diferente ekipo na Hulanda manera Ajax i Feyenoord. Tambe Dean Gorré a dirigí Ajax U-19, Southampton, Eskosia U-16 i durante e último tempu e tabata e ‘bondscoach’ di e selekshon di Sürnam i a hasi un bon trabou ku nan selekshon.
E puesto di Technical and Development Manager lo ta unu dirigí riba e parti hubenil ku lo konsentrá riba e desaroyo di nos selekshonnan di kategoria U-9 te ku U-20. Tambe e lo traha riba plan pa un maneho tékniko di nos selekshonnan hubenil i tambe di futbòl en general aki na Kòrsou. Sr. Dean Gorré lo ta na Kòrsou pa kumpli ku su trabounan na FFK ku e mira pa krea futbolistanan ku potensial pa representá nos isla riba nivel internashonal.
Sr. Dean Gorré sigur lo ta un bon atkisishon pa nos selekshonnan i pa futbòl di Kòrsou kaminda e lo trese tur su sabiduria i konosementu pa desaroyá futbòl hubenil pero tambe futbòl en general aki na Kòrsou. Mester bisa tambe ku Sr. Dean Gorré sigur ta hopi kontentu pa aportá na nos dushi isla mirando ku su señora mama i su kasá ta yu di Kòrsou.
FFK ta yama Sr. Dean Gorré bon biní!
15 ougùstùs 2022


text:
PROME MINISTER A INFORMA DI TRABOUNAN CU ARUBA TA REALISANDO DEN CUADRO DI IGUALDAD DI GENERO DEN EDUCACION
Durante reunion di Nacionnan Uni na New York
PROME MINISTER A INFORMA DI TRABOUNAN CU ARUBA TA REALISANDO DEN CUADRO DI IGUALDAD DI GENERO DEN EDUCACION
ORANJESTAD – Prome Minister Evelyn Wever – Croes a participa na un panel cu entre otro Malala Yousafzai riba e topico: “Call to action to advance gender equality and girls and women’s empowerment in and through education”, den cual a trata e tema tambe “leaving no one behind”. Prome Minister a trece dilanti tur locual cu Aruba ta haciendo riba e tereno di igualdad di genero y inclusividad.
Manera cu a anuncia anteriormente, e siman aki Prome Minister ta na New York pa atende Asamblea General di Nacionnan Uni. Den cuadro di esaki tin diferente encuentro di interes pa cada pais pa cual Prome Minister Wever – Croes ta informa di locual Aruba ta haciendo den cuadro di educacion durante di e “Transforming Education Summit 2022”.
Primeramente Prome Minister a duna un splicacion breve di con Aruba a atende cu cu enseñansa durante e pandemia Covid-19. Aruba a mantene scolnan cera solamente pa tres luna y despues a habri esakinan bek. Motibo tras di esaki ta pasobra a realisa cu hende muhe, personanan di edad y muchanan, tabata esunnan desproporcionalmente mas afecta door di e pandemia.
Pa locual ta igualdad di genero den educacion na Aruba, Prome Minister a comparti algun data. Na Aruba e cifra di mucha muhe y mucha homber cu por lesa y scirbi ta casi igual. Mas o menos 97% di e grupo di persona 15 aña bay ariba ta considera ‘literate’ y no tin mucho diferencia entre muhe of homber den esaki.
Mientras cu Aruba ta haci enfuerso pa elimina e espacio cu tin entre diferente genero den educacion, a tuma nota cu tin mas hende muhe ta registra na scol secundario y universidad. Hende muhe tin dos biaha mas chens pa sigui educacion avansa. E porcentahe di hende muhe cu a sigui studia despues di educacion secundario tabata 21% na 2016, compara cu hende homber cu ta 11%.
Sinembargo ta tuma nota si cu tin diferencia ora cu mira estudionan STEM, caminda cu ta solamente un fraccion di hende muhe ta participa na e tipo di estudio aki.
Como un iniciativa pa adresa esaki, Aruba a lansa e “STEM the GAP Project” a traves di e Supernova, pa por crea mas interes/ encurasha mas mucha muhe pa sigui educacion den rumbo di STEM.
Prome Minister Wever – Croes a sigui bisa cu e situacion aki no ta asina na Aruba so. Globalmente mas hende muhe ta sigui educacion avansa compara cu hende homber. Pues e ‘perdida di interes aki’ aki, ta un preocupacion rond mundo. Den cuadro di esaki ta importante pa mira kico e posibel origen di esaki ta. Normanan y expectativanan di cierto genero, tambe ta impacta mucha homber, nan motivacion y deseo pa studia na diferente forma, Prome Minister a remarca.
Na Aruba, e plan nacional di educacion ta basa riba e meta di desaroyo sostenibel number 4 (SDG 4), cual ta alinea cu e principionan di igualdad. Banda di esaki recientemente a finalisa e prome “Nacional Gender Policy” cu e obhetivo pa adresa desigualdad di genero y pa percura pa acceso na educacion di calidad pa un y tur.
Den cuadro di esaki e ta importante pa enfoca pa mucha hombernan no wordo exclui ora cu ta bin cu esfuersonan di igualdad di genero y mescos ta conta pa mucha muhe. Contrario na esaki, educacion cu ta basa riba igualdad ta beneficia mucha muhe, mucha homber y sociedad.
Terminando Prome Minister a bisa: “Si percura pa mihor educacion y un sociedad mas husto, mas un pais lo prospera. Na Aruba nos ta comprometi na esaki y ta spera di por siña for di otronan y traha hunto pa logra cambionan necesario. Esaki ta algo cu como lider nos ta debe na futuro generacionnan. Manera cu a menciona, mucha muhenan ta den e grupo di esnan cu a wordo mas afecta durante Covid-19, y si no tene cuenta cu esaki awo durante recuperacion, ta riesga perde tur locual cu hende muhe a lucha pe y a logra.”


text:
Presentacion di un coleccion di palabranan di antes poco uza
Presentacion di un coleccion di palabranan di antes poco uza Archivo Nacional Aruba tin e grato placer di invita e comunidad di Aruba, especialmente esnan interesa den nos dushi idioma di Papiamento y historia di Aruba en general pa un presentacion. E presentacion ta wordo duna dor di Sra. Lucia Kelly cu ta bai presenta […]
Celebracion dia di Rey na ANA!
Diasabra dia 27 di april proximo, Dia di Rey e celebracion grandi lo tuma lugar na Archivo Nacional Aruba. Riba e dia aki nos di Fundacion Amigonan di Archivo kier trece e comunidad hunto pa den un forma festivo celebra e dia aki cu un evento cultural, educativo y deportivo pa grandi y chikito. E […]
Webinar Professionalisering Digitale Informatiehuishouding Dutch CaribbeanOnline and JFK Education Center Aruba
Webinar Professionalisering Digitale Informatiehuishouding Dutch Caribbean Archivo Nacional Aruba tin e placer di informa y alaves invita bo(so) pa participa na e Webinarreeks "Professionalisering Digitale Informatiehuishouding Dutch Caribbean". E Webinarreeks ta wordo organisa riba iniciativa di e archivonan nacional di Corsou, Surnam y Aruba dirigi riba e profesionalisacion di maneho di informacion digital den Caribe […]


text:
ORANJESTAD - Oficina di Turismo, A.T.A. a informa cu pa luna di juli nos destinacion a ricibi un total di 109,006 bishitante “stay-over”. Si compara luna di juli 2022 cu juli 2019 - cu tabata e ultimo aña normal di turismo, por mira cu Aruba a recupera 105% di locual a wordo ricibi na juli 2019. Esaki mientras cu luna pasa ATA a raporta cu esaki tabata 103% Segun ATA, na 2015 Aruba a experencia e miho juli den su historia, ricibiendo 109,251 bishitante “stayover”. Ta bunita pa wak cu juli 2022, saliendo di pandemia Aruba a wak su di 2 miho juli.
E tres mercadonan cu mas a destaca den e cantidad di turista cu a bishita na juli 2022 como tambe den grado di recuperacion den e diferente regionnan ta; Estados Unidos cu 86,835 bishitante cu ta representa un grado di recuperacion di 109% den comparacion cu juli 2019, Hulanda cu 4,555 bishitante cu ta representa un grado di recuperacion di 124% den comparacion cu juli 2019 y Colombia cu 2,971 bishitante cu ta representa un grado di recuperacion di 107% den comparacion cu juli 2019.
2022 DEN COMPARACION CU 2021
2022 ta mustra un crecemento mas fuerte y stabil cu 2021.Si compara juli 2022 cu juli 2021 por wak cu crecemento di 9% den cantidad di bishitantenan “stayover”, for di 100,178 bishitante pa 109,006 bishitante.
MERCADONAN
Norte America ta keda e mercado mas fuerte pa Aruba y na juli 2022 un total di 89,396 bishitante Norte Americano a bishita Aruba. Esaki ta 82% di e total di e bishitantenan “stayover”. Na juli 2022, Europa a trece 8,896 bishitante pa Aruba, cu ta 8% di e total di bishitantenan “stayover”. Un total di 7,568 bishitante cu ta representa 7% di e bishitantenan “stayover” tabata procedente di Latino America; y 3% di e total di bishitantenan stayover pa juli 2022- cu ta 3,146 bishitante, a bishita nos isla for di otro partinan di mundo.
2022
E prome 7 lunanan di 2022 Aruba a ricibi un total di 637,331 bishitante “stayover”, cu ta representa un grado di recuperacion di 94% compara cu e mesun lunanan di 2019.
TOURISM CREDITS / CENTRAL BANK OF ARUBA
Di acuerdo cu Banco Central e asina yama ‘Tourism Credits’ (anteriormente yama “Tourism Receipts”) pa aña 2021 a contribui cu AWG 3,169.9 miyon den nos economia, cu ta 65.5% mas compara cu e mesun temporada na 2020. Esaki naturalmente ta debi na e pandemia global di Covid-19 durante cual Aruba tambe a cera su fronteranan temporalmente entre mita di juli 2020 te cu juli 2020. Tourism Credits a recupera cu 85% si compara 2021 cu 2019.
ORANJESTAD – Diasabra ultimo Aeropuerto Reina Beatrix a celebra e hecho cu e aeroliña Colombiano Wingo a inaugural su ruta nobo Medellin pa Aruba. Esaki lo ta dos buelo semanal entre e dos destinacionan riba diaranson y diasabra. Manera custumber, tabatin e celebracion necesario cu bandera di ambos pais, desplega pa e pilotonan for di e cockpit, y despues e acostumbrado ceremonia na aeropuerto.
SCHIPHOL – Mescos cu a sosode un aña pasa, KLM a anuncia e siman aki cu ta aumenta e frecuencia pa islanan ABC cu mas di 20%. Asina e portal di aviacion luchtvaarnieuws.nl ta raporta. Pa Corsou, KLM ta bula 10 biaha pa siman, cu 2 buelo pa dia durante e periodo di pasco. Pa buelonan pa Aruba, den combinacion cu Bonaire, KLM lo usa nan avion di mas grandi, e boeing 777-300ER cu capacidad di 408 diario. Aña pasa tambe tabatin un tipo di anuncio asina aunke e biaha aki a haci esaki aun mas grandi.
ORANJESTAD - Den presencia di algun miembro di parlamento, Minister di Turismo, Hunta di Supervision di A.T.A., CEO di A.T.A., CEO di APA, CEO di AHATA, ekipo di A.T.A. y socionan di industria crucero, a efectua otro edicion di ‘Cruise Symposium’ riba Dia Mundial di Turismo den ballroom di Aruba Marriott Resort & Stellaris Casino. Touch of Steel a ricibi tur participante cu musica di steelpan. Minister Oduber, CEO di A.T.A. y CEO di APA a hiba palabra na esan presente, sigui pa un presentacion di ‘Aquila Center for Cruise Excellence’, un socio di A.T.A. den e industria crucero.
ORANJESTAD - Aruba Trade and Industry Association (ATIA), hunto cu algun otro gremio commercial, a pidi un reunion cu Minister di Finansa y Cultura y Directora di DIMP pa haya mas informacion y aclaracion riba e tema di BBO y e futuro pasonan pa cu e reforma fiscal. Directora di DIMP a contesta cu despues di ricibi mandato di gobierno tocante e reforma lo por yama un reunion pa asina duna mas informacion.
ORANJESTAD - Como parti di e Celebracion di dia Mundial di Turismo awe e varios partnernan den e industria aki tin un conferencia pa socionan local di e industria. A la ves esaki ta e apertura oficial di e conferencia Aruba Meets Europe cu ta conta cu participación di e socionan internacional. Tambe tin presente studiantenan di Unidad di Hospitalidad y Turismo di EPI y Facultad di Turismo di Universidad di Aruba. Tur esaki a inicia for di 8’or di mainta y ta sigui henter mainta na Aruba Marriott Resort.
ORANJESTAD – E gremio comercial Aruba Trade and Industry Association (ATIA) a raporta diaranson cu nan tuma nota siman pasa cu sindicatonan a vocifera nan disgusto ariba e proceso encuanto e “Congreso Nacional riba ley laboral”. Como gremio commercial, ATIA a sugeri, pa sigui cu e presentacionnan di e experto ariba e recomendacionnan di e reforma laboral (E1) y tambe seguridad social (E4), di e “Landspakket”. Alaves tambe bin na un fecha nobo, hunto cu e sindicatonan, unda si lo por dialoga pa yega na un solucion correcto pa nos isla.


text:
Riba e video por scucha con e personanan aki tabata grita, intercambia palabranan di insulto, te menasa a cay.
Spaans Lagoenweg: Diasabra den careda di 8’or y mey di anochi riba e caminda di Spaans Lagoen na altura di e Bar na Mangel Halto por a scucha un bay bin di basta gritamento, un muher y un homber tabata para ta grita y zundra algun persona cu tabata den nan veranda di cas otro banda di caminda.
Na cierto momento e homber a usa algun palabra basta menasante den direccion di esnan den veranda di e cas. Un cuenta cu bora e lo boranan. E famia den e veranda a bisa e dos personanan aki cu nan lo yama polis pa nan. Esaki lo a pone cu un rato despues nan a bandona e sitio den un Nissan Sentra.
Enberdad despues di basta rato polis a bay na e cas y a bay tuma declaracion di e famia na e cas. Polis a consehanan pa bay recherche pa entrega un keho oficial. E homber cu a menasanan tabata un bon conocido di polis di fam Croes !
E famia a keda di bay recherche pa entrega keho di menasa.


text:
31 di Juli 2020 FC San Nicolas ta organisa Sunrise City Cup 2020 p’e categorianan U-9 y U-11. E campeonato di Arubaanse Voetbal Bond (AVB) a cancela despues di e situacion di COVID-19 y no por a declara un campeon den e categorianan di Lifida.
Den e torneo aki ta conta cu un participacion di 9 club, cual ta 18 team, pasobra tin teamnan cu tin diferente categoria manera Estrella. E campeonato lo dura dos weekend, unda cu ta cuminsa diabierna 31 di Juli awo cu 4 wega, y e final lo ta dia 9 di Augustus na Joe Laveist Sport Park.
Lo parti e veld den dos unda cu den e categoria U-11, e teamnan lo hunga 8 contra 8, asina Carlis Rowe, presidente di SV San Nicolas, a bisa. Na mes momento lo hunga 2 wega y a baha e minuut di 20 na cada banda. Esaki ta un sistema cu ta uza na Inglatera y Hulanda.
E sosten cu SV San Nicolas a ricibi di AVB tabata un oportunidad unico. E federacion a acerca nan despues di a mira e progreso di FC San Nicolas. AVB a yuda nan hinca e schedule den otro, pero tambe a yuda cu e parti financiero. Pa esaki e directiva di FC San Nicolas ta hopi gradici.
Angelique Wout, Vice presidente y secretaria general di FC San Nicolas, a indica cu e tabata un reto pa por a organisa e torneo aki pa motibo di e situacion di COVID-19. Door di tur exigencia cu tin, nan a percura pa tene na cuenta cu tur precaucion necesario pa tur hende ta den un actividad sano. E tribunanan lo ta marca unda fanaticonan tin cu pasa, ta bay tin un area cu hand sanitizer.
Durante e torneo aki lo conta cu bishita special di entrenadonan di FC Everton. Nan lo duna sesion gratis di warm up p’e teamnan participante den e torneo. Tambe nan lo yuda den e parti tecnico durante e wega, y lo conta cu presencia di e Fundacion Tur cos ta Posibel cu un photobooth.


text:
(EFE) – Segunda Marquetalia, un disidencia di e desaparecido FARC, a afirma cu nan lider Luciano Marin Arango, alias “Ivan Marquez” ta na bida, despues di un “atentado criminal” cu el a sufri dia 30 di juni ultimo, cual ta kere cu a tuma luga den teritorio Venezolano.
“Afortunadamente el a sali ileso, solamente a sufri algun herida y ta gosando di bon salud. For di su refugio di combate lo sigui den e lucha di ideanan pa un Colombia nobo” e comunicado cu Segunda Marquetalia a publica ta señala.
E texto tambe ta indica cu e operacion cu a tuma luga contra “Ivan Marquez” tabata dirigi for di “cuartelnan Colombiano y cu apoyo di agencianan di inteligencia di Merca” y tabatin e mesun modus operandi cu a utilisa pa “asesina” Hernan Dario Velasquez, alias “El Paisa”, of Henry Castellanos conoci como “Romaña” y Seuxis Pausias Hernandez alias “Jesus Santrich”.
Riba un video publica, por mira un grupo di guerrillero lesando un comunicado den cual tambe ta acusa e presidente saliente, Ivan Duque, di no solamente “destrui” e acuerdonan di paz na La Habana, sino tambe di “exporta” mercenario pa mata lidernan na diferente parti di mundo, haciendo referencia na e grupo di Colombianonan deteni na Haiti pa supuestamente participa den e magnicidio di Jovenel Moise.
“Gobierno di Duque ta un di e pio y mas inoperante cu a goberna Colombia den ultimo tempo. Mas di 700 lider asesina, mas di 300 firmante di e acuerdo asesina, represion pa protestanan social y a bin back e falso positivo”, un di e guerrilleronan a señala riba e video.
Ta conoci cu autoridadnan Colombiano a sigura cu “Ivan Marquez” por a muri den un enfrentamento na Venezuela. Dden ultimo dianan Gobierno a maneha un otro version den cual e lider di disidencia por ta bibo y cu posiblemente su heridanan ta wordo atendi na e pais bisiña.


text:
Planea bo negoshi
Cumpra un compania existente of franchise
Cuminsa un negoshi for di cero por trece hopi reto cune. ‘Franchising’ of cumpra un negoshi existente por simplifica e proceso di planificacion inicial.
Contenido
- Sa e diferencia entre ‘franchising’ y cumpra un negoshi
- Ta cla pa cumpra bo ‘franchise’ of bo negoshi
Sa e diferencia entre ‘franchising’ y cumpra un negoshi
Prome cu bo dicidi si un di e opcionnan aki ta bon pa bo, wak pa bo sa e informacion basico di ‘franchising’ y di cumpra un negoshi existente. E mayor diferencia entre ‘franchising’ y cumpra un negoshi existente, ta e nivel di control cu bo lo tin di bo negoshi.
‘Franchising’ ta duna mas guia pero menos control
Un ‘franchise’ ta un modelo di negoshi caminda un doño di negoshi (“franchisor”) ta bende e derecho di su negoshi, e logo, nomber y modelo na un entrepreneur independiente (“franchisee”). Restaurantnan, hotelnan y negoshinan di servicio ta comun pa ‘franchise’.
Dos forma comun di ‘franchising’ ta:
Producto/ handelsnaam franchising
E ‘franchisor’ ta e doño y tin derecho di e nomber of ‘trademark’ di e negoshi, y ta bende e derecho pa uza e nomber y e ‘trademark’ na un ‘franchisee’. E sistema di ‘franchising’ aki normalmente ta focus riba ‘supply chain management’. Normalmente e productonan ta wordo fabrica of suministra door di e ‘franchisor’ y ta wordo entrega na e ‘franchisee’ pa bende.
‘Franchising’ den structura comercial
E ‘franchisor’ y ‘franchisee’ tin un relacion continuamente. E estilo di ‘franchising’ aki normalmente ta enfoca riba ‘full-spectrum business management’. Generalmente e ‘franchisor’ ta ofrece servicio manera seleccion di site, training, suministro di productonan, plan di marketing y ta hasta yuda pa haya fondo.
Ora bo cumpra un ‘franchise’, bo ta haya e derecho pa uza e nomber, logo y productonan di un marca mas grandi. Bo lo hasta haya beneficio di reconocemento di marca, e promocionnan y e marketing. Esaki kiermen cu tambe bo mester sigui cu e reglanan di e marca mayor tocante con bo ta maneha bo negoshi.
Cumpra un negoshi existente ta duna bo mas control pero menos guia
Cumpra un negoshi existente ta exactamente con e ta zona. E cumprado ta bira ful doño di e negoshi cu e ta cumpra. E bentaha di mas grandi ta cu bo tin un plan existente cu bo lo por inclui factornan importante, manera un base di cliente cu ya ta estableci, gastonan cu ta definitivo y operativo y empleadonan completamente capacita.
Independientemente di e tipo di negoshi, bo por cumpra of bende practicamente cualkier tipo di negoshi.
Ora bo cumpra un negoshi existente, normalmente bo ta haya ful e control di e direccion cu bo kier e bay. Sin un vision, un infrastructura of un guia externamente estableci, bo lo haya dificultad pa regla con ta e miho manera pa maneha bo negoshi.
Ta cla pa cumpra bo ‘franchise’ of bo negoshi
Unabes bo haya un ‘franchise’ of un negoshi pa cumpra, ta importante pa haci un investigacion profundo.
Den e etapa aki, kisas bo lo desea un ayudo profesional. Considera pa contrata un abogado y un accountant. Hunto nan lo por yuda bo pa crea y evalua documentonan importante cu normalmente ta inclui:
- Carta di intencion
- Acuerdo confidencial
- Contract y lease nan
- Estado financiero
- Declaracion di impuesto
- Acuerdo di benta
- Ahustacion di prijs di compra
- Etc.


text:
/
Den e buletin aki: di dos reunion general pa loke ta trata 2020, diskriminashon geográfiko di bankonan na Hulanda, programa radial relashoná ku e proyekto komparashon di preis
Di dos reunion general pa loke ta trata 2020
Konseho di Bònt (Bondsraad) ta organisá dos biaha pa aña un reunion den kua tur miembro ta bon bini. Dia 2 di novèmber ku a pasa esaki a tuma lugá den Hòfi Kultural. A informá presentenan loke Unkobon a logra den 2020 y tambe riba kua tereno Unkobon tabata aktivo. Tópikonan manera kaya y kareteranan di Boneiru (wak e dossier di OLB riba nos wèbsait), preisnan di kombustibel (gasolin a baha ku 15 sèn pa liter entrante 1 di aprel 2020 y pa 1 di yuli ku 10 sèn), e kondishonnan general di WEB lo wòrdu ahustá den 2021, entregamentu di pòst (e ministerio pa asuntunan ekonómiko ta trahando aktivamente riba esaki), e etiketa riba produktonan di alimentu (nutri-score), e proyekto komparashon di preis a re-anudá fin di oktober 2020 y last but not least, planes pa bin ku un areglo di disputa. Un impresa òf kompania mester tin un bon areglo den su kondishon general pa atendé keho di kliente di moda ku e konsumidó por haña òf yega na su derecho muchu mas fasil.
Manera ta kostumber di tur di dos reunion general a skohe y definí, den konsulta ku e miembron, e eskohonan stratégiko pa e próksimo 3 aña. Tabata un reunion hopi ameno den kua e miembronan presente a partisipá aktivamente. Despues di e reunion a keda un ratu huntu pa kombèrsá gozando di un salú y snèk.
Diskriminashon geográfiko di bankonan na Hulanda
Danki na Unkobon INGBank a hala’den su desishon pa kobra e klientenan ku tin kuenta serka nan y ku ta residensiá den islanan BES, un gastu ekstra. Pero e bankonan na Hulanda ta keda diskrimina.
Te ainda solamente kompania- y personanan privá ku ta tin un kuenta kaba na un banko na Hulanda y ku a muda bin islanan BES, por a mantené nan kuenta. Entrante 1 di yanuari 2021, konforme un reglamentu nobo, lo ta posibel pa bankonan na Hulanda por ofresé nan servisio na tur habitante di e islanan BES. E bankonan na Hulanda sinembargo no kier ekstendé nan servisio pafó di Hulanda. E banko di estado ABN AMRO hasta a menasá pa sera y/o kanselá tur kuenta èksistente di empresa- y personanan privá ku ta biba na islanan BES.
Solamente preshon polítiko por prevení esaki. Komo tal Unkobon a tuma e inisiativa pa huntu ku mas organisashon empresarial lokal y Kamara di Komersio, manda un karta urgente pa Tweede Kamer.
Programa radial relashoná ku e proyekto komparashon di preis
Entrante fin di dézèmber 2020 y siguidamente tur fin di luna den 2021 Unkobon lo presentá un programa na radio relashoná ku e proyekto komparashon di preis. E transmishon lo pasa na Bon FM, Live 99 y Voz di Boneiru. Bo por skucha e programa akinan.
Deseo pa un aña nobo
Direktiva di Unkobon ta deseá su miembronan un 2021 próspero, saludabel y yená ku hopi dicha y felisidat


text:
Pa un trahador cu su salario ta varia pa luna (p.e. e tin un salario basico plus comision) y cierto lunanan e ta riba e limite di salario, e Ordenansa Laboral ta conta un luna si y otro lunanan no?
E limite di salario pa aplicación di e reglanan di e Ordenasa Laboral ta 2.5 x salario minimo (Afl. 1.762,48) = afl. 4.406,20 pa luna. Pa trahadornan cu nan salario ta fluctua pa luna, ta calcula e salario mensual dor di tuma e entradanan di e anja anterior y dividi esaki dor di diesdos luna. A base di e averahe cu sali ta determina si e Ordenansa Laboral ta aplicabel of no pa e trahador den e siguiente anja.


text:
sailing
-
News
Ekipo di Sailing a jega Aruba
Ekipo di World Sailing IQ Foil a yega Aruba. Team Aruba den e deporte di sailing ta cla pa cuminsa…Read More »
-
News
Protocol Federacion di Sailing, WRCA
Federacionnan di Sailing, WRCA ta presenta e protocol specifico pa nan miembronanRead More »
-
News
Protocol Federacion di Sailing, SYWA
Federacionnan di Sailing, SYWA ta presenta e protocol specifico pa nan miembronanRead More »
-
News
Protocol Sailing
COA, IBISA, FFD y DVG a bishita e deporte di sailing y haya splicacion di e deporte y con lo…Read More »
-
Lima2019
Tijn ta conta di con e la sinti pa representa Aruba
Laser Standard ta un di e disciplina nan cu tin den e deporte di Vela y den esaki nos tabata…Read More »
-
Lima2019
Un splicacion di e deporte RS:X
Un splicacion cortico di e deporte di nos medayista Panamericano Mack van den Eerenbeemt cu ta practica e deporte di…Read More »
-
Lima2019
Mack ta ricibi medaya na Lima
Momento historico pa Aruba ora cu atleta di RS-X, Mack van den Eerenbeemt ta ricibi su medaya di Brons den…Read More »
-
Lima2019
Entevista cu medayista di brons Mack
Entrevista cu nos medayista di brons Mack van den Eerenbeemt Despues di e logro historico awe aki na Paracas den…Read More »
-
Lima2019
Mack entre e miho cinco nan
Mack van den Eerenbeemt ta posiciona su mes entre e mihor cinco nan Awe den RS-X Masculino tabata falta solamente…Read More »
-
Lima2019
Un dia jen di biento na Paracas
Un dia yena di biento aki na Paracas Awe diaranson e deporte di Vela a continua caminda nos tres atleta…Read More »


text:
Angel di SEÑOR a sali Guilgal bai Bokim i bisa e israelitanan: ‘Mi a saka boso for di Egipto i a trese boso e pais ku Mi a primintí boso antepasadonan ora Mi a bisa nan: “Mi ta hura ku nunka lo Mi kibra e aliansa ku Mi a sera ku boso;
pero boso lo no sera ningun pakto ku e habitantenan di e pais akí i boso lo kibra nan altánan.” Ma boso no a obedesé Mi. Kon boso por a hasi un kos asina?
Huesnan 2:1-2
Manera Josue a muri, Israel a aparta di Dios, Bo sa di kon? Pa redu. Israel no a haña nesesario pa expulse e otro pueblo nan di e terra manera Dios a ordena nan. Manera algun Cristian ku asta e dia di awe no ta kompronde algun orientashon di Dios i ta prefer di hasi loke nan ta pensa.
Bo tabata sa ku adivinansa ta un forma di risiti Dios? Tende kuidou!
E pueblo nan ku Isreal a pensa ku ta miho salba nan te dia di awe ta persigi nan via oost.


text:
ORANJESTAD - Stichting Musica a informa diaranson cu nan ta den pleno preparacion trahando cu hopi entusiasmo riba nos Festival 2023. Durante reunion exitoso cu lidernan di bandanan, sponsornan y Smac, a palabra e cambionan cu ta wordu introduci pa e siguiente temporada di Carnaval 69.
Preparacionnan a cuminsa pa un tempo caba y Stichting Musica ta hopi satisfecho di por anuncia cu e Aruba Caiso & Soca Monarch lo cuminsa den luna di November cu e finalnan lo ta na fin di januari 2023.
CAMBIO
Un cambio cu lo tuma lugar ta cu Caiso Soca lo drenta den nos barionan. Den luna di november respectivamente 12, 19 y 26 lo tuma luga e prefinalnan cu lo keda presenta den Centro di Bario Dakota, Centro di Bario Playa Pabao y Centro di Bario Brasil. Esaki ta encera cu nos musiconan ya caba ta preparando pa competi den e barionan den proximo luna di November, dunando amplio espacio pa cada produccion resona y biba den pueblo.
SUPER FINAL
Na januari 2023 lo continua cu e musica y e ambiente di Caiso y Soca finals. Aruba Caiso & Soca Monarch finals lo tuma luga luga diabierna 27 di januari y e gran competencia final di “Super Soca Saturday” lo ta diasabra 28 di januari, 2023.
CONFERENCIA DI PRENSA
MUSICA a informa tambe cu nan ta sumamente entusiasma pa nan rueda di prensa oficial unda Stichting Musica lo informa tur e detayes nan di Aruba Caiso & Soca Monarch. Cu esaki Stichting Musica ta informa nos dushi pueblo tur desaroyo nan relata na e festival di mas grandi di Aruba.
ORANJESTAD - Aruba Lions Club ta conoce e an?a aki su rifa di auto cu ta consisti di 5 premio hopi atractivo manera, un auto electrico pa mucha, un step electrico, un bicicleta electrico, un scooter electrico y cu e promer premio un auto electrico di famia marca “Changan”.
ORANJESTAD - Diaranson ultimo a tuma lugar na "On The Rocks Café" , e lansamento di e tercer video clip di e banda Honeypot pa aña 2022, cu nan cancion nobo titula "Still Alive". E cancion aki a wordo graba na Aruba mes den diferente studionan manera Sunnyray Studio, Kurt Labadie y na Tisspro Studio serca Hubert Thiel, cu tabata encarga cu e mescla final. Produccion di e videoclip, tabata den man di Dani Cruz y Marlon Dubero. Pa 2023 e banda lo bay release nan di 5 studio album. Pa wak e video clip, click AKI.
ORANJESTAD - Awendia empleadonan no sa keda traha hopi aña pa e mesun compania. Nan ta duna e miho di nan pa algun tempo y despues ta fada y ta busca un otro “challenge” den nan carera. Wendell Bennett a busca e mesun “challenge” aki den e mesun compania, MetaCorp, durante no menos di 50 aña largo. Manera e mes ta bisa 50 aña ta nifica hopi sacrificio, trabao duro, lealtad y perseverancia. Pa Bennett ta manera ayera, el a conta.
ORANJESTAD - Retonan di salud mental no necesariamente ta refleha den cara di e persona. Asina un cantante y productor musical conoci a inspira hopi trahado den sector HORECA e siman aki. Siendo un persona cu a atende cu problema di salud mental, el a splica con den practica ta balansa su trabou y e reto cu e ta biba cu ne. Mayoria hende no sa mes, pasobra ta necesario pa bo ta contento cu bo mes, den caso bo kier sirbi of entretene un otro.
ORANJESTAD - Diasabra anochi CMB a tene su “Block Party for Charity” cu tabata un celebracion hunto cu comunidad di Aruba en conexion cu 60 aniversario di e banco. Den un record di menos di 2 ora a bende e maximo di 600 ticket (Afl. 15.00 cada uno) di cual e banco a match cada contribucion di e publico florin pa florin pa un total di Afl. 18,000.00. Asina mes gerencia di e banco Sres. Paul DeWolfe y Roberto Dijkhoff a rond af e suma final na e bunita montante di Afl. 25,000.00 cu lo bai completo pa Fundacion Contra Violencia Relacional (FCVR).
ORANJESTAD - Women’s Club of Aruba (WCA) a ser funda 88 aña pasa, dia 17 di september 1934. Sra. Lucy Smith, casa di Sr. Lloyd G. Smith, presidente di Refineria di Lago a organisa e prome reunion na Club di Lago den Colony. Na e reunion aki tabatin 150 hende muhe presente.


text:
Nando Chirino i La Fiesta ta lansa Bob Marley Medley na Kizomba
Nando Chirino, e kantante kurasoleño biba na Hulanda, ta lansa un piesa nobo huntu ku e banda La Fiesta. Ta trata akí di un Bob Marley Medley estilo Kizomba. Nando, mihó konosí komo ‘Juice’, no ta deskonosí den mundu di farándula lokal i hulandes i tin un karera musikal di más ku 30 aña den entretenimiento. Nando a militá pa hopi aña den bandanan renombrá na Aruba manera Oreo, Quasi i Ricochet. Den pasado e tabata tambe vokalista prinsipal di Re-wind i Orquesta Vibes na Hulanda. Huntu ku e agrupashonnan musikal akí el a lansa diferente disko kompakto i tambe skor diferente hit na varios emisora lokal. For di aña 2006 te ku awó, Nando ta forma partí di e show band La Fiesta, un banda dinámiko ku tin mas ku 20 aña di eksistensia. E agrupashon ta move regularmente den sírkulonan privá, eventonan di kompania i diferente festival popular.
E banda ta distinguí su mes for di otro bandanan 'all-around' pa medio di un repertorio úniko i meks amplió, unda ta varía entre kansionnan latino, kurasoleño, surnameño (kaseko) i tambe pop. E piesa nobo ku a wòrdu lansá ta un ‘medley’ di diferente kansionnan popular di e legendario Bob Marley, manera ‘Jamming’, ‘I shot the sheriff’, ‘One Love’ i ‘No woman, No cry’. E ‘medley’ ta di e popularísimo ritmo Kizomba, kual a keda hinká den un bachi totalmente nobo, areglá pa e talentoso Carlos Matos.
E ‘medley’ ta keda kompañá pa un videoclip, ku por keda mira riba e página di YouTube di La Fiesta AllRoundBand. E Bob Medley Kizomba Style di Nando Chirino huntu ku La Fiesta lo ta optenibel entrante awe na tur radio emisora lokal, pues yama i pidi p’e.


text:
Maneho di Gobièrnu pa ku COVID-19 i bakunashon ta keda meskos
Maneho di Gobièrnu pa ku COVID-19 i bakunashon ta keda meskos
Geplaatst op 15 July 2021 dor di Ministerio Salubridat Públiko, Medio Ambiente i Naturalesa
WILLEMSTAD – Durante di e konferensha di prensa riba djaweps 15 di yüli, Minister Dorothy Pietersz-Janga di Salubridat Públiko, Medio Ambiente i Naturalesa, a reakshoná riba e komentarionan ku último tempu ta sirkulando riba retnan sosial i den media relashoná ku su aparente apstenashon pa kontestá e pregunta tokante ta bakuná òf nò. Di forma konsiso i direkto Minister Pietersz-Janga a informá komunidat i klarifiká su posishon riba mantenshon di privasidat di datonan personal riba kua su akshonnan ta basá. Den e kuadro akí, minister for di promé instante a duna di sa bon kla ku e maneho eksistente di Gobièrnu di Kòrsou pa ku COVID-19 i bakunashon ta i lo keda meskos. Sinembargo, manera Gobièrnu a bin ta hasi for di prinsipio, ta keda duna siudadanonan e oportunidat pa ta liber den nan eskoho pa bakuná i tambe ta bai pone awor mas énfasis riba e aspekto di privasidat.
Komo médiko praktikante na Kòrsou pa 30 aña kaba, Minister Pietersz-Janga ta basa su rasonamentu pa balorá i pues mantené su mes na privasidat di datonan médiko personal, riba leinan eksistente ku ta forma e base fundamental pa e asina yamá konfidensialidat entre médiko i pashènt. Esaki ta enserá ku komo médiko bo ta, pa lei, obligá pa no dibulgá ni kompartí ningun dato medíko personal di bo pashèntnan, a ménos ku un pashènt a duna outorisashon pa esaki. Esaki no ta enserá solamente e kantidat di bia ku por ehèmpel ta mèldu ‘ziek’, pero tambe e tipo di malesa(nan) ku un pashènt por tin i posibel tratamentu(nan) ku e persona mester hasi serka sierto spesialista.
E informashon si un persona ta bakuná òf nò, tambe ta kai bou di e kategoria di datonan médiko ku mester keda tené privá. Konsekuentemente niun siudadano, inkluso minister mes, ta obligá pa informá otro hende, organisashon òf instansia tokante su estado di bakunashon. Tampoko e persona ta obligá pa hustifiká su desishon pa ku esaki. Di e forma akí pues, Minister di Salubridat ke mustra riba e nesesidat i importansia pa respetá kada hende su desishon i pa evitá kualke forma di posibel diskriminashon relashoná ku esaki.
Den esaki e maneho di Gobièrnu eksistente pa tuma tur medida di salú i di bakunashon nesesario ta keda e punto di salida, kaminda lo keda hasi tur esfuerso pa buska un balansa entre e interes kolektivo i kumplimentu di e diferente leinan na benefisio di e individuo. Pa esaki Gobièrnu di Kòrsou, en partikular Ministerio di Salubridat Públiko, Medio Ambiente i Naturalesa, den e periodo benidero lo bai duna mas kontenido na e.o. ehekushon efektivo i efisiente di e sistema di kontrol den establesimentunan, na evento i aktividatnan.


text:
DEN HAAG – Parlamentario di Corsou Rennox Calmes (Trabou Pa Korsou) a crea un momento ‘interesante’ diaranson durante e reunion di IPKO (Inter Parlementaire Koninkrijks Overleg) na Den Haag Hulanda. Esaki ora cu e parlamentario a protesta cu e no por expresa su mes den su idioma Papiamento. Asina e portal Caribisch Netwerk ta raporta. Segun e raportahe, e parlamentario irita, a hiba su discurso pa varios minuut den Papiamento, dilanti di parlamentarionan Hulandes. E parlamentarionan di Aruba, Corsou, St Maarten y Hulanda ta hunto e siman aki, discutiendo netamente riba e.o. e control den democracia y e pasado colonial Hulandes.
MOSCU – Gobierno Ruso a anuncia cu diabierna e ta concretisa toma di por lo menos 4 region ocupa na Ucrania. Ta trata di Donetsk, Lugansk, Zaporizhia y Kherson. Lo tabatin un referendum siman pasa pa cu e union di e lugarnan aki cu Russia. E intencion ta pues cu Russia ta anexa e regionan aki mescos cu e la haci cu Crimea na 2014.
WILLEMSTAD – Corsou diaranson anochi y diahuebs marduga a keda afecta pa un mal tempo severo, domina pa strena cu lamper fuerte y basta awacero. For di reaccionan via red social, por a nota cu hopi tabata spanta, sorprendi y preocupa cu e cantidad grandi di strena cu lamper cu e isla a experencia. Mes momento e tabata un momento pa captura e situacion di tempo pa algun fotografo. Un potret cu a bay viral ta cortesia di Hubert de Palm cu a captura e efecto di e lamper manera cu esaki a dal.
DEN HAAG – Gabinete Rutte a pone 33.6 miyon euro disponible pa acelera e cambio pa electricidad duradero pa islanan BES (Bonaire, Saba y Statia). Asina oficina di informacion di gobierno Hulandes ta informa. Cu e placa aki, dentro di 3 aña 80% di e electricidad riba e tres islanan mester ta genera pa energia solor of di biento. E intencion ta pa reduci prijs di coriente y menos dependencia di p.e. fuel oil y menos nitrogeno. E gabinete hunto cu e gobiernonan di e tres islanan lo sigui traha pa mas proceso duradero y limita efecto negativo di cambio di clima. Potret ta di archivo di NoticiaCla di e parke solar Stucco na Statia cu a wordo subsidia parcialmente cu fondo di gobierno Hulandes na 2017. Mester menciona acerca cu e pasada di horcan Irma y Maria na september di e mesun aña, e parke a keda intacto.
MIAMI – Horcan Ian tabata yegando categoria 5 diaranson mainta preparando pa subi tera na e parti west di Florida. National Hurricane Center ta considera e horcan categoria 4 (casi 5) como uno extremadamente peligroso. E horcan a cuminsa bati e costa caba cu biento feroz y awacero torencial, cu chens pa causa daño catastrofico sin presendencia ora cu e subi tera. E horcan ta 2 miya di forza leu d ta un horcan categoria 5 cu ta esun di mas grandi y peligroso.
DEN HAAG – E delegacion di Parlamento na Hulanda actualmente pa e reunionan di IPKO (Inter Parlementair Koninkrijks Overleg) durante e apertura di e reunion diamars, a indica cu Hulanda mester ‘cancela’ e ayudo di likides cu e la duna Aruba como parti di un ‘prestamo’. Asina e portal Dossierkoninkrijksrelaties ta raporta for di Hulanda.


text: Diasabra mainta a drenta informe di un accidente hit & run na Bubali, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu un auto chikito KIa Picanto shinishi lo tabata bini duro y a bay dal riba e porta di garashi di un cas. Ora polis a termina eynan no mucho leu for di e sitio ey polis a mira e supuesto auto ey hinca den un cura di cas den cercania. Polis a baha papia cu un dama na e cas pero e chauffeur mes tabata drumi. E dama a mustra polis e documentonan y a tuma e informacion pa asina repara e daño causa.


text:
Bedrijfscontrole
E departamento aki ta atende cu dunado di trabao na momento cu nan entrega cualkier peticion na DPL, sea pa entre otro vacatura of pa advies roelating arbeidsmarkt. E Bedrijfcontroleurs nan ta bay haci inspeccion na e dunado di trabao, pa asina haci un control na pia di trabao. Tur departamento interno den DPL ta of por haci un peticion na Bedrijfscontrole pa laga haci un control. E Bedrijfscontroleur ta traha un rapport por escrito y ta entreg’e na e departamento concerni den DPL pa asina traha mas obhetivamente posibel. Bedrijfscontrole tambe ta forma parti di DPL su proteccion na nos mercado laboral pa medio di su maneho estricto riba e tereno di control di companianan cu ta pasa procedura na DPL.
Na momento cu un dunado di trabao haci cualkier peticion na DPL e no por nenga un control di Bedrijfscontrole. Na momento cu nenga esaki of stroba e trabao di control necesario, su procedura ta wordo para y DPL lo comunica esaki na e dunado di trabao, esta cu su procedura no lo continua. Na momento cu un dunado di trabao haci uzo di un representante autorisa manera por ehempel un consultant, DPL lo comunica unicamente cu e dunado di trabao.


text:
KRALENDIJK – Awe djarason alrededor di 8.50 di anochi, sentral di polis a risibi notifikashon di un kaso di tiramentu na un kas na kaya Orinoco den bario di Tera Kòrá.
Na yegada di e promé unidat polisial a bin enkontrá ku dos persona heridá na e adrès. For di un investigashon preliminar na e sitio por a komprondé ku 3 tipo deskonosí, ful na pretu bistí, ku kapuchon riba kabes i arma di kandela den man a sorprendé esnan presente na e kas. Un dama i un hòmber a keda heridá. E hòmber a keda heridá na su man mientras e dama tambe a keda heridá despues ku bala di un arma di kandela a alkansé. Despues di nan akto, e 3 tiponan aki a hui bai na pia den e mondi den serkania di e kas i bai pèrdè. Ta sospechá ku tabata tin un vehíkulo mas leu pará tabata warda nan pa hui mesora. E víktimanan a keda transportá ku ambulans pa hòspital pa tratamentu médiko. Outoridatnan polisial tabata tin un buskedá grandi den e mondi i den e bario di Tera Kòrá, pero no a bin topa ku e sospechosonan. Reshèrshinan ta den ful swing ku e investigashon i tin sierto pistanan kaba ta ken ta esnan ku ta envolví i a hasi nan mes kulpabel pa e kaso di tiroteo aki.
E kaso ta sigi bou di investigashon.


text:
Kontròl riba establesimentonan ku ta negoshá den animal i animal eksótiko.
KOMUNIKADO DI PRENSA 341 / 2020
4 sèptèmber 2020
Kontròl riba establesimentonan ku ta negoshá den animal i animal eksótiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku e kontròlnan, e tim multidisiplinario ku ta konsistí di di KPC, MEO, GMN,
Douana i SBAB, djárason 2 di sèptèmber 2020, a tene un kontròl riba establesimentunan ku
ta negoshá den animal i animal eksótiko.
Un establesimento ku ta fungi komo parke zoológiko, eksótiko i atrakshon turístiko, a haña
atvertensha pa:
aktividat sin pèrmit di molèster (hindervergunning);
animalnan eksótiko sin tin un aplikashon pa drenta Kòrsou.
A haña prosès verbal :
pa violashon di pèrmit pa tene animalnan eksótiko/animal peligroso, e.o.
boa i tarantula.
E kontròlnan aki ta kontinuá.


text:
For di luna di mart Kolegio Ehekutivo a kuminsá ku e proseso pa tur luna aktualisá preis di gasolin na Boneiru konforme e preisnan di kompra mensual. E adaptashonnan mensual ta tuma lugá kada biaha riba e di dos djabièrnè di luna.
Entrante 12 di ougùstùs 2022 un biaha mas ta adaptá e preisnan di benta pa kombustibel. Den e adaptashon di preis akí a apliká e preskripshonnan di e Dekreto Temporal di 25 di mart 2022 relashoná ku e redukshon di akseins Hulanda Karibense 2022, nr. 2022-104414, (Staatscourant Nr. 8683 di 28 di mart 2022). Te ku 1 di aprel 2022 e tarifa di akseins pa gasolin (MOGAS95) tabata USD 31,86 sèn pa hèktoliter. Konforme e dekreto temporal menshoná akí riba e tarifa di akseins pa gasolin (MOGAS95) ta USD 15,86 sèn pa hèktoliter pa e periodo di 1 di aprel 2022 te ku 31 di desèmber 2022.
A base di loke tin menshoná akí riba Kolegio Ehekutivo ta anunsiá e siguiente preisnan di benta pa kombustibel:


text:
Notisia - Aktual
626 Notisianan
- Fecha
- Relevansha
-
Koninklijke Marechaussee ta topa estranheronan sin estadia legal
Den wikènt di 17 pa 18 di sèptèmber Koninklijke Marechaussee (KMar) a topa vários estranhero ku di forma ilegal ta keda na ...
-
Nina den Heyer hefe nobo di OCW Hulanda Karibense
Entrante promé di desèmber 2022, ta nombra Nina den Heyer komo hefe di servisio di Enseñansa, Kultura i Siensia (OCW) na Hulanda ...
-
Brantwer hopi visibel relashoná ku entrenamentu pa shofùr di e kuerpo
Relashoná ku entrenamentu den e periodo di djaluna 19 te ku djabièrnè 30 di sèptèmber, Kuerpo di bombero Hulanda Karibense (BKCN) ...
-
Taskforce pa atendé ku puntonan di atenshon
Mihó servisio di parti di bankonan. Akseso mas fásil na un notario. Ta dos tópiko ku e ‘taskforce puntonan di atenshon Hulanda ...
-
Kuadro di Referensia i liña di siñansa Papiamentu ta kla pa drenta skol
Djaluna último a tuma lugá un konferensia organisá pa sentro nashonal di ekspertisio pa desaroyo di kuríkulo (nationaal ...
-
Kampaña di informashon violensia doméstiko i maltrato di mucha ku komo tema: bèrgwensa
Violensia doméstiko i maltrato di mucha ta tuma lugá tur kaminda, rònt mundu i den tur sorto di famia. Konfrontá e situashon na ...
-
Apertura di kongreso Komunikashon, Forsa di Reino
Riba 1 di sèptèmber Sekretario di Estado di Relashonnan den Reino, Alexandra van Huffelen a habri e kongreso Komunikashon, Forsa ...
-
Pasado di sklabitut sentral durante bishita di minister Bruins Slot i sekretario di estado Van Huffelen na parti Karibense di Reino
Hanke Bruins Slot, minister di Asuntunan Interno i Relashon di Reino (Binnenlandse Zaken en Koninkrijksrelaties BZK), i Alexandra ...
-
Prizònnan den region ta kompartí konosementu i eksperensia via di un programa di interkambio
Empleadonan di prizòn for di Sentro di Detenshon i Korekshon Kòrsou (SDKK) na Kòrsou, Korrektie Instituut Aruba (KIA) na Aruba i ...
-
Di dos ròndu di skrinen pa kanser na boka di matris ta start djaluna na Sint Eustatius
E aña aki hende muhé entre edat di 50 pa 60 aña na Sint Eustatius por partisipá den e skrinen di poblashon pa kanser na boka di ...


text:
Notisia - Aktual
626 Notisianan
- Fecha
- Relevansha
-
Gabinete ta pone 15 mion euro disponibel pa gastu di energia mas abou na Hulanda Karibense
Gabinete ta tuma medida pa redusí preis di elektrisidat na Hulanda Karibense. Por ehèmpel, e gastunan fiho pa maneho di ret, awor ...
-
Mini konferensia kadena di estranhero pa fortifiká kolaborashon
Pa fortifiká e koperashon dentro di e proseso di imigrashon i hasi palabrashon tokante prioridat konhunto na Hulanda Karibense, e ...
-
Dos Komandante Lokal nobo pa brantwer Boneiru
For di promé di òktober Kuerpo di bombero Hulanda Karibense (BKCN), lokalidat Boneiru, ta ser dirigí pa no un sino dos Komandante ...
-
Kòntròl riba awa durante Regata Boneiru
E di 55 edishon di Regata di Boneiru ta inisiá dia 30 di sèptèmber. E aña aki tambe partnernan di kadena di e tim ...
-
Sekretario di estado Van Ooijen: Kuido i kuido di hubentut Hulanda Karibense ekivalente na Hulanda Oropeo
Kuido i kuido di hubentut na e munisipionan partikular Boneiru, Sint Eustatius i Saba mester bira ekivalente na esnan na Hulanda ...
-
Mas di 33 mion euro pa elektrisidat sostenibel pa Hulanda Karibense
Gabinete ta pone 33,6 mion euro disponibel pa un transishon aselerá pa elektrisidat sostenibel na Boneiru, Sint Eustatius i Saba. ...
-
Tim Muller direktor nobo di Rijksdienst Caribisch Nederland
Drs. T.J (Tim) Muller MBA ta bira e direktor nobo i alabes ‘kwartiermaker’ di Rijksdienst Caribisch Nederland. Ministerio di ...
-
Pasonan konkreto durante konferensia di trabou ‘Éksito di estudio pa studiantenan karibense’
Den e siman benidero lo tuma lugá e konferensia di trabou ‘Éksito di estudio pa studiantenan karibense’ na Aruba. Aruba, Hulanda ...
-
Sekretario di Estado di Hustisia i Seguridat ta bishitá Kòrsou, Aruba i Boneiru
Sekretario di Estado di Hustisia i Seguridat, Eric van der Burg, ta hasi un bishita di trabou di tres dia na e parti Karibense di ...
-
Miónes èkstra pa mehorá forsa di kompra na Hulanda Karibense
Den 2023 gabinete ta pone 16 mion euro disponibel pa mehorá forsa di kompra pa abitantenan di Boneiru, Sint Eustatius i Saba. Den ...


text:
Notisia - Asuntunan Sosial i Labor
69 Notisianan Tokante Asuntunan Sosial i Labor
- Fecha
- Relevansha
-
Akshon multidisiplinario na sitio di konstrukshon
Djárason 22 di òktober último, KPCN, KMar, Belastingdienst CN i Inspekshon di Labor a realisá un akshon na un sitio di ...
-
Enkuentro Diálogo Sentral Boneiru
Riba 15 di novèmber 2018 e partidonan ku ta tuma parti na e Diálogo Sentral Boneiru ta bolbe reuní den forma di un konferensia di ...
-
Ekstrakto di djente kubrí pa SZW
RCN su unidat di Asuntunan Sosial i Empleo awor ta kubri ekstrakto di djente pa abitantenan di Boneiru ku entrada abou. Ta trata ...
-
Salario mínimo i pagonan ta subi ku 5% na Hulanda Karibense na kambio di aña
Hopi abitante di Boneiru, Sint Eustatius i Saba tin difikultat pa yega fin di luna ku nan entrada aktual. Gobièrnu Hulandes ta ...
-
Resúmen di reunion general di 13 di sèptèmber 2018 den Tweede Kamer
Sekretarionan di Estado Raymond Knops di Relashonnan den Reino i Tamara van Ark di Asuntunan Sosial a debatí dia 13 di sèptèmber ...
-
Mehorashon supstansial pa abitantenan di Boneiru, Sint Eustatius i Saba
Abitantenan di Boneiru, Sint Eustatius i Saba mester tin un bida mas mihó. E gastunan básiko manera hür, kuminda i ko’i bebe ta ...
-
SZW ta lansa kampaña di konsientisashon na Saba i Statia
Riba djaluna 16 di aprel e unidat di asuntunan sosial i labor di RCN (SZW) lo inisiá un kampaña di konsientisashon na Saba i ...
-
ZVK konsiderando alternativa pa tratamentu den hospital na Aruba
Debí na sirkunstansianan di índole tékniko, Hospital Dr. Horacio Oduber di Aruba por lo pronto a kanselá tur intervenshon ...
-
Direktor General di aksesibilidat ta finalisá bishita na Sint Eustatius
Direktor General di aksesibilidat na e ministerio di Infrastruktura i Maneho di Awa (I&W), señor Mark Frequin, riba djaweps ...
-
Kòmplimènt dòbel pa kompania di konstrukshon
Riba djaweps, 18 di yanüari, den oranan di atardi, KPCN, Koninklijke Marechaussee (KMar) i Inspekshon di Labor a realisá un ...


text:
Komprondé kon e konseshonnan hasi pa un tempu largu por ta peligroso pa e bida spiritual.
“E temor di SEÑOR ta e prinsipio di sabiduria, i e konosementu di Esun Santu ta komprendementu.” (Proverbionan 9:10).
Meditá den e palabranan di e versíkulo aki. Afirmá ta ku e temor pa Dios ta kuminsamentu di e sabiduria, un konosementu ku no ta haña den buki i estudionan, manera hopi ta pensa, sino den sabiduria inspirá pa Dios mes. Sabí ta aseptá i pone den práktika e enseñansa di e Santa Eskrituranan.
Por malinterpretá e miedu tambe: teme Dios na ta tin miedu di Dios. Tur loke kousa miedu tambe ta generá distansia i Dios ke pa nos ta mas serka di Dje, manera e ta bisa hopi biaha den Su Palabra. E miedu menshoná aki ta funshoná manera un brek spiritual, ku ta mantené e kristian alehá di tur loke ta disgustá Dios.
E falta di temor tabata e rason pa kual hopi kristian a kai spiritualmente, paso e ta representá e prinsipio di e kaida spiritual. No tene temor di Dios ta un fraktura proponé pa e diabel i tambe un señal ku e persona ta birando friu den fe, ya ku el a kuminsá den Spiritu, agradando Dios, pero el a desviá i sigui perfekshoná su mes den e karni, bira bèk pa loke e tabata ántes.
Esaki ta loke a sosodé ku e kristiannan galationan, e galationan, ku a konvertí, pero nan a pèrdè temor i keda fasiná pa komportashon i piká ku a kontaminá nan fe for di e prinsipio. Apòstel Pablo a stimulá nan den su karta, ya ku nan tabata kambia di prioridat i alehá nan mes di Dios, ounke ainda nan tabata den iglesia.
“O galationan bobo! Ta ken a bruha boso kabes pa boso no obedesé e bèrdat, boso, dilanti kende nan wowo Hesu-Cristo a wòrdu presentá klaramente komo krusifiká? Esaki ta e úniko kos ku mi kier haña sa for di boso: ta pa medio di e obranan di Lei boso a risibí e Spiritu, òf ta pa medio di tendementu ku fe? Ta asina bobo boso ta? Despues di a kuminsá den e Spiritu, boso ta bai kaba den karni awor?” (Galatanan 3:1-3).
E mesun kos ta konta awe. Hopi, na lugá di perfekshoná den e komunion ku dios, den e lektura di e Palabra di Dios, den orashon i yuna, nan ta perfekshoná den wowonan malbado, papia malu di otro, inventá eksusa pa e pikánan i hasi malisia ku falta di temor.
Kuantu kristian, ora nan wòrdu di skual pa un eror, na lugá di aseptá i arepentí, nan ta rabia ku esun ku a atvertí nan? Ke men, nan ta kayendo, pèrdiendo temor, hasi konseshonnan un desaster i, p’esei, kai spiritualmente.
Temor ta e fundamènt pa e kristian tin bida ku Dios. E tema a ser atendé vários biaha pa obispu Macedo den su blog:
“Señor Hesus-Kristu ta siña: “Si un hende ta stima Mi, e lo warda Mi palabra; i Mi Tata lo stim’é, i Nos lo bin serka Dje i biba serka Dje Esun ku no ta stima Mi no ta warda Mi palabranan; i e palabra ku boso ta tende no ta di Mi, ma di e Tata ku a manda Mi” (Huan 14:23-24), Obispu a bisa, sitando e Beibel.
Obispu Macedo a spliká ku solamente e temor di Dios ta kapas di detené e impulsonan di piká i ku Spiritu di Dios a permití ku su yunan berdadero tin un kondukta rekto, rekto i temeroso, te na e punto ku nan ta hui di e piká. E la atvertí tambe kual ta e peligernan spiritual di e falta di miedu: “den ousensia di miedu, inkluso yená di fe i konosementu bíbliko, e persona no por permanesé integrá dilanti e fasilidat di ser korumpí. Ke men, e no ta resistí e plasernan ilimitá i no ta mantené su kurason limpi dilanti di inhustisia, traishon i kalumnia.”, el a skirbi.
Obispu Macedo a atvertí ku sin temor o rèspèt pa e Santidat di Señor, e deseonan karnal ta oumentá den e mente vulnerabel i pronto nan ta konbertí den aktonan di piká.
Kon teme i mantené e temor?
Nos mester buska di Dios i konsagrá nos mes pa medio di orashonnan, yuna i propósitonan di Fe. Dios semper mester ta promé. Ora bo ta perfekshoná den e Spiritu, ta imposibel no tene temor di Señor den bo.


text:
Diahuebs mainta, dia 22 di Februari 2018, studiantenan di aña tres di IPA a haci un bishita na Parlamento di Aruba pa di prome biaha. E bishita aki tabata den cuadro di Perspectiva Mundial (PM), un periodo di mey aña, den cua e studiantenan di IPA ta orienta tocante durabilidad y globalisacion – e.o. pa loke ta trata enseñansa. E bishita aki na Parlamento sa tuma luga semper prome cu nan Pasantia Internacional den exterior. Durante preparacion pa e bishita na Parlamento, nan a haya preparacion for di e cuerpo di docente di PM a base di e 4 P-nan (Planet, People, Profit & Participatorty Governance). E bishita na Parlamento tabata den cuadro di Participatory Governance (Gobernacion Participativo). E parti aki ta bou di coordinacion di dr. Paula Kibbelaar. Sr. Armand Hessels y sr. Tyson Lopez a duna un charla tocante ciudadania activo, comunitarismo y bon gobernacion (good governane). Prome cu e studiantenan a bishita Parlamento, nan a haya un introduccion y recorido den e edificio Cocolishi. Siguientemente nan por a haci diferente pregunta na e miembronan di Staten den Sala di Parlamento. SDG-team, bou di direccion di presidente Joycelyne Croes y Ghislaine Nicolaas (boluntario) y Minister Presidente sra. Eveline Wever a percura pa un introduccion. Minpres a duna un introduccion cla y up to date di e vision y e futuro plannan di gobernacion pa garantisa bon gobernacion, tambe pa promove integridad di e accionnan di gobernacion.
Fin di e siman aki e studiantenan di IPA ta biaha pa Costa Rica, Spaña (Barcelona), Hulanda (Den Haag y Rotterdam) Belgica (Antwerpen) y EU (New York y Baltimore/Towson) p’asina cumpli cu nan pasantia internacional. Durante nan pasantia internacional e studiantenan lo haci nan investigacion a base di e tareanan ricibi for di IPA, excursion na diferente instituto, tayer na e universidadnan y haci entrevista cu persona renombra den ramo di sostenibilidad. Naturalmente e studiantenan lo bishita diferente scol basico y preparatorio p’asina nan mira con ta duna forma na sostenibilidad den enseñansa. Despues di nan regreso, e studiantenan lo haci investigacion na nan scol di practica aki na Aruba y tambe e studiantenan ta traduci loke nan a siña na IPA y den exterior den e lesnan cu nan lo duna na nan scol di practica. Nan lo haci comparacion entre e dos paisnan y presenta e resultadonan den luna di april na henter e comunidad di Aruba, specialmente na esnan den enseñansa.


text:
Oranjestad-Kòrsou. Djasabra tras di lomba e kantoutor Ephrem J un biaha mas a keda risibí den gran forma na Madrid. Despues di su presentashon algun siman pasá na e evento Bachatea na Madrid, fanátikonan a keda ku hopi gana i a pidi pa e regresá pronto. Djasabra ei den e prestigioso diskoteka The Host na Madrid, Ephrem J a sòru un biaha mas pa un sala yen.
Durante e presentashon den The Host na Spaña, Ephrem J a estrena su ultimo kansion tambe. Ta trata di e kansion den género di bachata titulá “No hay imposibles”. E kansion aki ta un komposishon di Ephrem J ku areglo di Martires de León, ku ta mesun areglista di kansionnan manera “Amor en la Luna”, “Me Entrego” i otro eksitonan internashonal di pasado. E kansion nobo “No hay imposibles” a ya ta zonando rònt mundu, speshalmente na Spaña, Belgika, Italia i Hulanda. E kansion ya ta optenibel rònt mundu via iTunes i Amazon.com.
Ephrem J den fin di siman aki lo ta den otro presentashon internashonal na momentu ku e subi tarima na Paramaribo na Surnam. Espektativa pa e presentashon di Ephrem J na Surnam ta haltu, ya ku no ta trata su prome presentashon na Paramaribo. Den pasado ya Ephrem J ku su banda Loading a duna diferente presentashon na Surnam.
Pa un reportahe fotográfiko di e presentashonnan na Madrid i Hulanda por bishita e página www.facebook.com/EPHREMJMUSIC.
Pa informashon: Alvin Daal, Mènèdjer di Ephrem J, tel. +5999.5227742


text: Un homber a keda descubri na e tren di aterisahe di un avion di carga “Cargolux” na e airport Schiphol na Amsterdam, tabata un vuelo cu a bin for di Africa. Ta desconoci unda e homber aki a subi debi cu e avion a aterisa dos caminda prome cu a baha na Hulanda. E homber despues cu el a keda capta a keda baha y a keda transporta pa hospital. Autoridad Hulandes a informa cu nan prome preocupacion tabata e salud di e homber, definitivamente ta inusual cu un persona ta keda na bida na e parti unda el a bay sconde debi na e haltura y e frieu.


text:
Abo ta drumi bon? Hopi hende tin problema pa pega soño anochi of ta lanta cansa tur mainta. Descansa bon anochi hopi biaha ta un cuestion di planifica y sigui un ritual. Pa drumi miho, considera y sigui e siguiente cosehonan.
1. Percura pa regularidad den bo estilo di bida
Bay drumi tur anochi y lanta tur mainta na un ora fiho. Un ritual fiho prome cu drumi – por ehempel, bay baño, baña, skeiro djente etc. – ta permiti bo curpa y mente prepara nan mes pa e descanso nocturno. Yuda bo curpa un tiki den esaki door di gradualmente cuminsa paga luz den cas for di prome cu yega e ora di subi cama. Come na orarionan fiho durante di dia tambe ta yuda mehora bo calidad di soño.
2. No usa pantaya anochi laat
No subi cama anochi anto wak television y check bo telefon of tablet. E pantaya di bo telefon of television ta emiti un luz blauw. Esaki ta un forma di luz artificial cu ta imita e luz natural di solo. Normalmente, e luz blauw di solo ta yuda bo curpa regula su ciclo di drumi y lanta. Pero mientras cu e solo ta baha fin di dia, e luz blauw artificial di e pantaya ta sigui briya y ta stroba e liberacion di e hormona di soño: melatonina. Esaki ta pone cu e ta bira mas dificil pa bo pega soño.
Tin varios telefon cu tin e opcion pa filtra e luz blauw y tambe tin varios app cu bo por download. Na momento cu e solo baha den bo region, e luz blauw tambe ta 'baha' riba bo pantaya.
3. Percura pa tin calmo y scuridad den e camber cu bo ta drumi aden
Sera bo camber pa zonido y haci'e suficiente scur pa ningun luz di pafo penetra. Tur luz cu penetra den bo camber tin un efecto negativo riba e calidad di bo soño y ta stroba e proceso di recuperacion di celula corporal. Percura pa usa un bon corchon y cusinchi pero tambe pa ventilacion adecua. Sin bon ventilacion, e aumento di CO2 (dioxido di carbon) lo haci e camber sinti menos agradabel. Tambe ta importante pa mantene un temperatura fresco den e camber na momento di bay drumi. Segun expertonan, e miho temperatura pa drumi ta 18 grado Celsius.
4. Determina cuanto soño bo mester
E necesidad di soño por varia considerablemente di persona pa persona. Muchanan hopi chikito mester di mas cu 12 ora di soño, pero mas nan crece, menos e necesidad aki ta bira. Adulto mester di entre 7 pa 9 ora di soño mientras cu nos grandinan ta drumi menos tempo. Mientras cu drumi mucho cortico ta malo, drumi demasiado largo tambe tin su consecuencianan negativo.
5. Sea economico cu alcohol, cola, bebida energetico y koffie
Hopi hende tin dificultad pa relaha anochi; asuntonan di trabou, finansas, relacion of famia ta keda riba nan mente. Alcohol tin e reputacion di yuda hende calma prome cu bay drumi pero esaki tambe tin su efecto negativo; consumo di alcohol ta reduci e duracion di bo soño profundo. En bes di bebe alcohol, haci un tiki ehercicio di relahamento por yuda e mente y curpa calma suficiente pa por drumi.
Similarmente, e efecto stimulante di bebe e cafeina cu tin den bebidanan energetico, refresco manera Coca Cola y koffie durante di dia por conduci na problemanan ora di drumi. Esaki tambe ta conta pa bebemento di te preto y/of come chuculati den oranan di anochi; ambos ta contene cafeina.
6. Practica deporte
Haci deporte durante dia ta yudabo drumi miho anochi. E miho momento pa haci deporte ta atardi of trempan den oranan di anochi. Un otro beneficio di deporte por ta pa baha peso. Persona cu sobrepeso hopi biaha ta ronca, door cu e muraya di e 'keelholte' ta mas diki. Un hende cu ta ronca ta drumi menos bon, y esaki riba su mes ta conduci na mas sobrepeso. Pues haci deporte (atardi of anochi) ta mehora e calidad di soño y alabes yuda mantene un peso saludabel.
7. Alimentacion y suplemento
Algo cu por yuda mehora bo calidad di soño ta pilder di melatonina; un suplemento cu ta complimenta e produccion di melatonina den bo curpa. Un otro idea ta pa bebe lechi cayente of come un bacoba mas o menos mey ora prome cu bay drumi. Miho ainda, ta pa consumi tur dos pareu. Bacoba ta contene substancia manera potasio y magnesium, cu ta relaha e musculonan y asina tin un efecto positivo riba bo abilidad pa drumi mientras cu lechi cayente simplemente tin e efecto psicologico di pone nos relaha y corda con 'dushi' e tabata pa drumi tempo cu nos tabata mucha.


text:
Diasabra, 8 di Oktober ta bai tin bautismo y presentacion di “Kaylee, reina di carnaval”, tur den un ambiente carnavalesco. E autora Denise de Jongh-Rekwest pa medio di esaki ta invita tur mucha pa bin celebra cu nos e lanzamento di e precioso buki aki.
Kaylee,reina di carnaval ta un buki di etiketa pa mucha.
Abo sa kico ta etiketa?
Etiketa ta entre otro bon manera, con bo ta anda cu otro y con bo ta comporta bo nechi cu otro hende.
Continue reading “Tur mucha di Aruba ta invita diasabra na Van Dorp Dakota”


text:
Participa como persona priva
Traha hunto cu bo amigonan y/of famia.
Claro cu bo por participa cu ARUBA DOET como persona priva. Sea cu bo ta participa bo so, cu un amigo of cu henter famia. Semper tin un trabou cu ta pas cu bo grupo. Kisas un limpiesa grandi den cura di un centro di bario, renoba e speelplein di un kleuterschool of verf cantina di un club di deporte. Tur caminda riba nos isla tin trabou pa completa y tin mester di boluntario. Scoge un trabou di bo gusto pa haci riba nos website y registra!
Participa como grupo
Mas man ta haci e trabou mas facil! Pakico bo no ta participa como grupo? Reuni bo famia, coleganan di trabou, miembronan di bo club (deportivo), of compañeronan di scol y duna un man na un trabou of actividad. Un bunita manera pa hunto haci algo bon.’
Pone bo nomber y/of logo
Si bo ta participa den grupo, bo por pone nomber di bo grupo of upload bo logo ora di registra. Asina bo por haci promocion na un manera facil pa bo compania, club deportivo, scol of club di servicio.
Con bo por participa?
Desde fin di januari bo ta haya bou di e boton ‘busca trabou’ un cantidad di trabou cu mester wordo completa na Aruba. Despues di bo escogencia bo por tuma contacto mesora cu e organisacion pa haya mas detaye di e trabou y intercambia informacion.
Bo kier sa mas?
Bo tin pregunta ainda of ta desea mas informacion, cu gusto nos ta yuda bo. Bo por manda un email na info.arubadoet@gmail.com, WhatsApp na (+297) 5611644 of yama e team di ARUBA DOET, tel (+297) 582-7666


text:
KRALENDIJK — A surgi henter un diskushon relashona ku e asuntu di renobashon di himno di Boneiru. Gobiernu di Boneiru ta sakando 43.800 doler pa realisa un proyekto pa renoba himno di Boneiru. Esaki ta di akuerdo ku informashonnan ku Gobiernu mes a manda pa konseho insular. E direktor di Komunidat i kuido a bai di akuerdo tambe pa paga e suma aki na un grupo ku ta trahando riba e proyekto. E uniko vershon graba di e himno di Boneiru ta data di hopi anja pasa. E tempu ei tabata un proyekto di Cantandi. For di e tempu ei ta uzando e grabashon di e himno aktual na aktonan ofisial manera apertura i klousura di reunion nan di konseho insular. For di 1964 tera di solo i suave bientu ta himno di Boneiru. E melodia ta kompone pa J.B.A. Toni Palm. E teksto original ta di Hubert “Lio” Booi. Na anja 1982 a modifika e teksto un tiki. Tambe a uza himno di Boneiru komo himno di antias pa hopi anja.
Gobiernu di Boneiru a bai di akuerdo ku un proposishon di Ito Martis pa produsi e himno i un mini dokumental. E idea ta pa presenta e produkto final riba dia di Boneiru 6 di september awo.
KRALENDIJK — A surgi henter un diskushon relashona ku e asuntu di renobashon di himno di Boneiru. Gobiernu di Boneiru ta sakando 43.800 doler pa realisa un proyekto pa renoba himno di Boneiru. Esaki ta di akuerdo ku informashonnan ku Gobiernu mes a manda pa konseho insular. E direktor di Komunidat i kuido a bai di akuerdo tambe pa paga e suma aki na un grupo ku ta trahando riba e proyekto. E uniko vershon graba di e himno di Boneiru ta data di hopi anja pasa. E tempu ei tabata un proyekto di Cantandi. For di e tempu ei ta uzando e grabashon di e himno aktual na aktonan ofisial manera apertura i klousura di reunion nan di konseho insular. For di 1964 tera di solo i suave bientu ta himno di Boneiru. E melodia ta kompone pa J.B.A. Toni Palm. E teksto original ta di Hubert “Lio” Booi. Na anja 1982 a modifika e teksto un tiki. Tambe a uza himno di Boneiru komo himno di antias pa hopi anja.


text:
Ciudad di Mexico
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Ciudad di Mexico ta e capital y e stad di mas grandi den Mexico. E ta tambe un di e stadnan di mas pobla y un di e stad mas sushi den mundo. E Aztecanan tawata den Mexico prome cu e yega di e Spañonan y nan a traha Ciudad Mexico. Hernán Cortes, un conkistado, a haya e stad na aña 1521. Awe, 8.5 miyon di hende ta biba den e stad y mas of menos 18 miyon di hende ta biba den Gran Ciudad di Mexico den e areanan urbano.
Su populacion ta 18.1 miyon di hende. E ta un di e stadnan di mas conoci rond mundo, despues di Ciudad Tokyo den Hapon y un tiki mas popula den Mumbai, India.
E stad ta parti den 16 municipio: Álvaro Obregón, Azcapotzalco, Benito Juarez, Coyoacán, Cuajimalpa, Cuauhtémoc, Gustavo A. Madero, Iztacalco, Iztapalapa, Magdalena Contreras, Miguel Hidalgo, Milpa Alta, Tláhuac, Tlalpan, Venustiano Carranza and Xochimilco.
Ciudad di Mexico tawata originalmente traha den e lago, Lago Texcoco, cu ta awo gelek. E ecologia di e luga a cambia asina hopi door di e gelek.
Hopi di nan bestia nativo, manera e Axolotl a muri of ta den peliger.


text:
Departamento di Mucha & Adolescente
Declaracion di Mision
Guia cada mucha y adolescente na un relacion amoroso y di servicio cu Hesus pa nan por comberti den Su dicipel.
Declaracion di Proposito
Pa promove e desaroyo spiritual, emocional y intellectual di e muchanan den e comunidad di Iglesia.
-
Siña e teologia y metodologia pa yuda muchanan bai na Cristo.
-
Ministra na cada mucha pa nan por crece den fe y desaroya un relacion intimo cu Hesus atrabes di e programa manera “Muchanan den Dicipulado”, sigui e studio di Beibel pa mucha y otronan. Tur esaki pa fortalece su bida di oracion, di estudio y servicio na otronan.
-
Yuda e lider y miembronan di Iglesia reconoce e importancia di e prome aña di e bida di e mucha, caminda e mente y e curason ta mas susceptible na e evangelio, siñandonan con conguista e curason di e muchanan cu e obhetivo di tresenan na Cristo y Su iglesia.
-
Stimula pa e muchanan wordo inclui den tur programa y actividad di Iglesia.
-
Prepara materialnan cu por e mayornan, maestro y pastornan con pa hiba e mucha den un estudio significativo di Beibel, cu e obhetivo di preparanan pa nan por tuma desicionnan conciente dirigi pa e Spiritu Santo aworaki y den nan añanan futuro.
-
Desaroya materialnan cristocentrico pa wordo usa pa e miembronan di Iglesia cu ta preocupa pa e educacion religioso di e muchanan.
-
Organisa y coordina programanan cu ta involucre e muchanan y nan lidernan.
-
Promove e curriculum di projecto/programamnan infantil entre e maestronan di Sabat Scol, proviendo training y materialnan apropia.
-
Desaroya materialnan pa e programa di Vakantie Beibel School caminda e balornan biblico ta wordo resalta.
-
Colabora cu otro departamentonan manera Ministerio di Bida Familiar, Educacion, Salud, Sabat Scol, Mayordomia, Hubentud Adventista y Ministerio di Hende Muher cu e proposito di desaroya y provee capacitacion pa e lidernan por ministra efectivamente na e muchanan.


text:
Minister Plenipotenciario Suplente mr. Ady Thijsen a atende e conmemoracion nacional 15 augustus 1945. Riba e fecha aki e segundo guera mundial a termina oficial pa Reino Hulandes. Alabes ta recorda tur e victimanan di e guera na Asia contra Japon y e ocupacion di Japon di “Nederlands-Indië”.
Prome Minister di Hulanda Mark Rutte conhuntamente cu e secretario di Estado di Salubridad Publico, Bienestar General y Deporte Maarten van Ooijen a pone un krans den nomber di Conseho di Minister di Reino.
E conmemoracion e aña aki a wordo teni pa prome biaha 7or di anochi y despues di dos aña di corona por a conta cu un publico grandi cu a asisti na e conmemoracion na e “Indisch Monument” na Den Haag.


text:
ORANJESTAD – E aña aki ta cumpli 25 aña cu Aruba ta conservando nos herencia cultural den forma di monumento. E trabou di conservacion di nos monumentonan ta den man di tres instancia, Conseho di Monumento (Monumentenraad), Oficina di Monumento (Monumentenbureau) y Fundacion Fondo di Monumento (Monumentenfonds).
Pa conmemora e 25 aniversario, Monumentenbureau y Monumentenfonds lo organisa diferente actividad pa brinda informacion y conscientisa Pueblo riba e importancia di conservacion di nos monumentonan como herencia cultural di nos Pais. Recientemente Minister Maduro a participa na un programa informativo di Monumentenfonds, den cual e mandatario a amplia riba e importancia pa conserva monumento. ‘Restaura un monumento den su gloria y elo conta su storia,’ ta e palabranan cu Minister Maduro a usa den e entrevista pa e programa informativo di Monumentenfonds na ocacion di 25 aña di conservacion di monumento na Pais Aruba. Den transcurso di e añanan hopi monumento a wordo restaura y ta ricibi mantencion. Na e momentonan aki mes, Monumentenbureau ta supervisando mantencion di edificio di Corte di Husticia, edificio di ex-Landslaboratorium y e edificio di e refineria Eagle cu ta monumentonan di nos Pais.
Minister Xiomara Maduro ta gradici tur 3 instancia encarga cu conservacion di nos monumentonan y ta haci uso di e oportunidad pa gradici tambe tur instancia cu ta duna e monumentonan un bida nobo, door di huur un monumento pa establece nan oficina of restaurant. Di e manera aki mas monumento por keda conserva y mas persona por siña conoce e monumentonan cu ta conta e storia di nos Pais y ta recorda nos tur dia pa nos ta orguyoso di nos herencia cultural. Minister Maduro ta invita tur hende pa sigui e informacion cu Monumentenbureau y Monumentenfonds lo brinda den e dianan nos dilanti di e monumentonan di nos Pais cu ta nos herencia cultural.


text:
Amplia bo negoshi
Expande bo localidad of actividadnan
Unabes cu bo ta cla pa expande, corda actualisa bo marketing plan y confirma cu bo negoshi ta ful prepara pa expansion. Despues sigura bo mes cu e localidad nobo di negoshi ta cumpli cu tur ley, regla y regulacionnan.
Contenido
Prepara pa e mercado nobo
Prome cu tur cos, prepara bo marketing plan cu bo localidad nobo den mente. Pensa tocante bo clientenan cu bo lo enfoca riba nan, bo plan di benta, y beneficio competitivo. Suma cualkier costonan adicional di marketing y sales. Wak pa bo marketing plan cu bo a actualiza ta hopi bon hinca den otro, mescos cu bo plan di inicial.
Compara bo negoshi cu e competencia, siña di e mercado local y haya un idea di e mercado publicitario.
Siguientemente, revisa e finansas di bo empresa. Crea un pronostico cu ta proyecta e gastonan calcula y e entradanan calcula pa bo localidad nobo. Wak di serca bo balans sheet pa ta sigur cu bo lo por cubri e gastonan di expansion. Si bo no tin suficiente capital bo por busca pa haya mas fondo.
Expande e actividadnan den bo negoshi
Si acaso bo kier expande e actividadnan den bo negoshi tene cuenta cu lo siguiente:
- Cambio ta posibel si e actividad ta para den statuut, si no ta asina mester haci e cambio aki na un notario;
- Tene na cuenta si e combinacion ta posibel; Pa cu esaki por haya mas informacion riba www.deaci.aw;
- Actividad mester ta posibel den e area cu ta establece; Link ROPV
- Pa haci cambio mester acudi na Directie Economische Zaken, Handel en Industrie. Y e cambio ta costa awg. 25,-.
Exportacion
Un manera di expande bo negoshi ta pa exporta na mercadonan nobo. Exportacion ta haci bo negoshi mas fuerte y competitivo.
Exportacion ta brinda bo oportunidadnan nobo:
- Alcansa ful bo capacidad
- Aumenta bo ingreso
- Solucion riba e aumento di competencia den Mercado Interno
- Parti e riesgonan den diferente Mercado
- Amplia conocemento y capacidad
- Amplia oportunidad pa bo supply chain crece
- Contacto cu mas strategianan di negoshi y ideanan (otro cu di bo)
- Mas conocemento pa keda actualisa e calidad di bo producto of servicio
Pa por exporta, negoshinan mester tene cuenta cu e capacidad pa exporta, si e producto y servicio por wordo exporta. Gobierno di Aruba ta compromete su mes pa haci exportacion un actividad importante den e economia di Aruba. Door di esaki a instala Exprodesk como un unidad na Departamento di Asunto Economico, Comercio y Industria. Exprodesk ta yuda su cliente cu informacion, capacitacion y contactonan.
Pa exportacion Free Zone Aruba NV tambe ta interesante como cu nan ta ofrece un gran cantidad di exportacion pa exportacion.
Por tuma contacto cu Aruba Investment Agency (ARINA)
L.G. Smith Boulevard # 160
Sun Plaza Building, piso 2
Oranjestad
Telefon: +297 521 2400
Email: info@arina.aw
Website: www.arina.aw
Facebook: ARINA Aruba
Por tuma contacto cu Free Zone Aruba (FZA)
Avenida Milio Croes 118 A
Oranjestad
Telefon: +297 582 0909
Website: https://www.freezonearuba.com/
Email: infomail@fzanv.com
Por tuma contacto cu Exprodesk
L.G. Smith Boulevard 160
Sun Plaza Building, piso 2
Oranjestad
Telefon: +297 521 2400
Website: www.exprodesk.com
Email: s.meijer@deaci.aw


text:
Un contribucion di Victor Hunt.
Nos tur kier Dios den nos bida diario. Pero hopi di nos no sa con pa pone Dios den nos bida. Tin bon noticia pa esnan cu no sa con: e no ta dificil pa pone Dios den bo bida diario. Bo tin cu cuminsa cu segura bo bida eterno cu Dios.
Dos paso pa bida eterno cu Dios:
Hopi hende no ta compronde bida.
E bida ariba e mundo aki, tin un proposito. Durante e bida aki bo tin cu dicidi unda bo ta bai despues di e bida aki. Pasobra tin dos posibilidad: shelo of fierno.
Ora bo muri, Dios tu husgabo segun e Diez Mandamentonan. Y Dios a pone nan dje halto ei, cu niun di nos ta pasa e test aki.
Bo a jega di ganja?
Bo a jega di horta algo?
Bo a jega wak e otro sexo cu gana?
Dios sa cu niun di nos por pasa su test.
Nos jiunan hopi biaha ta hasi cos mala mucha, pero toch nos ta stima nan y no kier pa nan bai perdi.
Mescos Dios ta stima nos y no kier pa nos bai perdi. Pesei E la bin cu un plan di salvacion pa nos. E plan ta cu E la duna su jiu pa muri pa nos picanan pa nos por wordo salba.
E unico cos cu Dios kier di nos, ta pa nos reconoce cu su jiu a muri pa nos salbacion.
Imagina bo cu tin guera na Aruba y bo jiu ta e unico cu por salba Aruba y bo jiu duna su bida pa salba Aruba. Y despues cualkier Arubiano no kier reconose locual cu bo jiu a haci, con bo lo sinti bo mes?
Asina Dios ta sinti tambe. E kier pa bo reconose cu su jiu a muri pa abo.
Esei ta e proposito di bido: acepta cu Jesus Cristo a muri pabo y puntra pa Jesus Cristo bin biba den bo curazon.
Ora bo haci esei, Dios lo bin biba den bo curason y bo lo tin un bida eterno cu Dios den shelo.
Dia bo fayece, bo nomber lo sali den corant, pero bo alma lo sigi biba pa eternidad cu Dios den shelo.
Pa alcansa e bida eterno aki nos tin cu tuma dos paso:
1. acepta Jesus Cristo como bo salbador
2. repenti di bo bida anterior
Pa mas informacion:
Victor Hunt
Cel. 565 9171
cvictorh@setarnet.aw


text:
Diamars 8 di juni Prome Minister Evelyn Wever-Croes tabatapresente na celebracion di 60 aniversario di Scol PreparatorioSanta Jacinta. Prome Minister a expresa cu ta un honor pa den nomber di Gobierno por ta presente na e occasion y a gradicicada docente cu durante 60 aña a traha na e scol. Den e 60 añanan di existencia di e scol aki, a forma miles di mucha y a traha e fundeshi pa miles di mucha cu despues a bira hoben y aworaki ta adulto.
E celebracion di 60 aña di Scol Preparatorio Santa Jacinta a inicia cu un bunita Santo Sacrificio di Misa na Misa Fatima naDakota. Muchanan hunto cu maestronan, directora di SKOAJuff Anuesca Baly y nos Prome Minister Evelyn Wever-Croesy invitadonan presente a atende e bendicion special aki siguipa un bunita celebracion na scol unda cu a haci e desvelooficial di Jacinta Kleuterschool pa Scol Preparatorio Jacinta naDakota. E motibo di e cambio di nomber ta e hecho cu aworaki Jacinta ta un Santo y esaki ta un experiencia unico. Cu esaki e fecha lo keda conmemora pa hopi tempo mas. Cu e cambio di nomber a bin tambe un logo nobo. Tambe a inaugura un bunita hardin cu e imagen di San Jacinta pa por inculca e FE den nos muchanan.
“Ora cu docente of cabesante tin un tarea asina pisa pero names momento asina noble, e ta haci bo un persona hopispecial. P’esey den nomber di Gobierno di Aruba mi ta gradiciSKOA, cabesante y tur docente di Jacinta Kleuterschool awoScol Preparatorio Santa Jacinta, pa e trabou grandi cu ta hacicu e muchanan y pa a yuda forma nos hobennan,” PromeMinister Evelyn Wever-Croes a expresa.